text:
Kapitulo 32
Si Alma nagtudlo sa mga kabus kansang mga kasakit mao ang nakahimo kanila nga mapainubsanon—Ang hugot nga pagtuo mao ang usa ka paglaum niana nga dili makita diin tinuod—Si Alma nagpamatuod nga ang mga anghel nangalagad sa mga lalaki, sa mga babaye, ug sa mga bata—Si Alma nagtandi sa pulong ngadto sa usa ka binhi—Kini kinahanglan gayud itanom ug alimahan—Unya kini motubo ngadto sa usa ka kahoy gikan diin ang bunga sa kinabuhi nga dayon pagapu-puon. Mga 74 B.C.
1 Ug nahinabo nga sila nanglakaw, ug misugod sa pagsangyaw sa pulong sa Dios ngadto sa mga katawhan, misulod ngadto sa ilang mga sinagoga, ug ngadto sa ilang mga balay; oo, ug gani sila misangyaw sa pulong diha sa ilang mga dalan.
2 Ug nahinabo nga human sa ilang daghan nga paghago taliwala kanila, sila misugod sa pag-angkon og kalampusan taliwala sa akabus nga hut-ong sa mga katawhan; kay tan-awa, sila gisalikway gikan sa mga sinagoga tungod sa ka kabus sa ilang panaput—
3 Busa sila wala tugoti sa pagsulod sa ilang mga sinagoga aron sa pagsimba sa Dios, ingon nga giisip nga kahugawan; busa sila mga kabus, oo, sila giisip sa ilang kaigsoonan nga sama sa lawog; busa sila mga akabus sa mga butang nga kalibutanon; ug usab sila mga kabus sa kasingkasing.
4 Karon, samtang si Alma nagtudlo ug namulong ngadto sa mga katawhan diha sa bungtod sa Onidah, dihay miabut nga dako nga pundok sa mga katawhan ngadto kaniya, kinsa mao sila nga atong gihisgutan, kinsa mga akabus sa kasingkasing, tungod sa ilang kawad-on sa mga butang sa kalibutan.
5 Ug sila miduol ngadto kang Alma; ug ang usa kinsa ang nag-una taliwala kanila miingon ngadto kaniya: Tan-awa, aunsa ang buhaton niining akong mga kaigsoonan, kay sila tinamay sa tanan nga mga tawo tungod sa ilang kawad-on, oo, ug labi na sa among mga pari; kay sila bmisalikway kanamo gikan sa among mga sinagoga diin kami naghago pag-ayo sa pagtukod uban sa among mga kaugalingon nga mga kamot; ug sila misalikway kanamo tungod sa among hilabihan nga ka kabus; u 00006000 g kami walay dapit sa pagsimba sa among Dios; ug tan-awa, cunsa ang among buhaton?
6 Ug karon sa diha nga si Alma nakadungog niini, siya mipaatubang kaniya, ang iyang nawong diha gayud sa atubangan kaniya; ug siya nakakita sa dako nga hingpit nga kalipay; kay siya nakakita nga ang ilang mga akasakit sa tinuod nakapahimo nga bmapainubsanon kanila, ug nga sila diha sa cpagpangandam sa pagpamati sa pulong.
7 Busa siya wala na modugang og sulti ngadto sa uban nga pundok sa mga katawhan; apan siya mipatuy-od sa iyang kamot, ug misinggit ngadto kanila kinsa siya nakakita, kinsa tinuod nga mahinulsulon, ug miingon ngadto kanila:
8 Ako nakakita nga kamo mga amapainubsanon sa kasingkasing; ug kon mao mga bulahan kamo.
9 Tan-awa ang inyong igsoon miingon, Unsa ang among buhaton?—kay kami gisalikway gikan sa among mga sinagoga, nga kami dili makasimba sa among Dios.
10 Tan-awa ako moingon nganha kaninyo, kamo nagdahum ba nga kamo dili amakasimba sa Dios gawas kini sa inyong mga sinagoga lamang?
11 Ug dugang pa, ako mangutana, kamo nagdahum ba nga kamo kinahanglan mosimba sa Dios sa makausa lamang sa usa ka semana?
12 Ako moingon nganha kaninyo, kini maayo pa nga kamo isalikway sa inyong mga sinagoga, nga kamo mahimo nga mapainubsanon, ug nga kamo makakat-on og akaalam; kay kini gikinahanglan nga kamo kinahanglan makakat-on og kaalam; kay tungod kamo gisalikway, nga kamo gibiay-biay sa inyong mga kaigsoonan tungod sa inyong hilabihan ka bkabus, nga kamo gidala sa pagpaubos sa kasingkasing; tungod kay kamo gikinahanglan madala aron magpaubos.
13 Ug karon, tungod kay kamo napugos sa pagpaubos, bulahan kamo; kay ang tawo usahay, kon siya mapugos sa pagpaubos, modangop sa paghinulsol; ug karon sa pagkatinuod, si bisan kinsa ang maghinulsol makakaplag sa kalooy; ug siya nga makakaplag sa kalooy ug amolahutay sa katapusan ang mao maluwas.
14 Ug karon, ingon nga ako miingon nganha kaninyo, nga tungod kay kamo napugos sa pagpaubos mga bulahan kamo, wala ba kamo magdahum nga sila labaw pa nga bulahan kinsa tinuod nga nagpaubos sa ilang mga kaugalingon tungod sa pulong?
15 Oo, siya nga tinuod nga nagpaubos sa iyang kaugalingon, ug naghinulsol sa iyang mga sala, ug molahutay hangtud sa katapusan, ang mao pagapanalanginan—oo, labaw nga mapanalanginan kay kanila kinsa napugos sa pagpaubos tungod sa hilabihan nga ka kabus.
16 Busa, bulahan sila kinsa amagpaubos sa ilang mga kaugalingon nga wala pugsa sa pagpaubos; o hinoon, sa lain nga pagkasulti, bulahan siya nga mituo sa pulong sa Dios, ug gibunyagan nga walay kagahi sa kasingkasing, oo, wala madala sa kasayuran sa pulong, o gani wala pugsa nga masayud, sa wala pa sila motuo.
17 Oo, adunay daghan kinsa miingon: Kon ikaw mopakita kanamo og usa ka atimailhan gikan sa langit, dan kami mahibalo sa tinuod; human niana kami motuo.
18 Karon ako mangutana, mao ba kini ang hugot nga pagtuo? Tan-awa, ako moingon nganha kaninyo, Dili; kay kon ang usa ka tawo nasayud sa usa ka butang siya dili kinahanglan nga amotuo, kay siya nasayud niini.
19 Ug karon, unsa ka labaw nga tinunglo siya nga anasayud sa kabubut-on sa Dios ug wala mosunod niini, kay kaniya nga mituo lamang, o lamang adunay hinungdan sa pagtuo, ug nahulog ngadto sa kalapasan?
20 Karon niini nga butang kamo gayud mohukom. Tan-awa, ako moingon nganha kaninyo, nga anaa sa usa ka kamot ingon man nga anaa sa lain; ug kini mao ngadto sa matag tawo sumala sa iyang buhat.
21 Ug karon ingon nga ako miingon mahitungod sa hugot nga pagtuo—ang ahugot nga pagtuo dili ang pagbaton sa hingpit nga kasayuran sa mga butang; busa kon kamo adunay hugot nga pagtuo kamo bmolaum sa mga butang diin cdili makita, diin mga tinuod.
22 Ug karon, tan-awa, ako moingon nganha kaninyo, ug ako manghinaut nga kamo kinahanglan mahinumdom, nga ang Dios maloloy-on ngadto sa tanan kinsa mituo diha sa iyang ngalan; busa siya nagtinguha, sa unang bahin, nga kamo kinahanglan motuo, oo, bisan sa iyang pulong.
23 Ug karon, siya mihatag sa iyang pulong pinaagi sa mga anghel ngadto sa mga tawo, oo, adili lamang ngadto sa mga lalaki apan sa mga babaye usab. Karon kini dili mao ang tanan; mga bgagmay nga bata usab adunay mga pulong nga gihatag ngadto kanila sa daghan nga mga higayon, diin milibug sa mga maalamon ug sa mga makinaadmanon.
24 Ug karon, akong hinigugma nga mga kaigsoonan, ingon nga kamo nagtinguha nga masayud kanako unsa ang inyong buhaton tungod kay kamo gisakit ug gisalikway—karon ako wala magtinguha nga kamo magdahum nga ako nagpasabut nga mohukom lamang kaninyo sumala niana hain ang tinuod—
25 Kay ako wala magpasabut nga kamong tanan napugos sa pagpaubos sa inyong mga kaugalingon; kay ako sa pagkatinuod motuo nga adunay uban taliwala kaninyo nga mopaubos sa ilang mga kaugalingon, pahimoa sila diha sa bisan unsa nga kahimtang nga sila makahimo.
26 Karon, ingon nga ako miingon mahitungod sa hugot nga pagtuo—nga kini dili usa ka hingpit nga kasayuran—bisan ingon sa akong mga pulong. Kamo dili masayud sa ilang ka tinuod sa sinugdanan, ngadto sa kahingpitan, bisan unsa nga molabaw pa kay sa hugot nga pagtuo mao ang usa ka hingpit nga kasayuran.
27 Apan tan-awa, kon kamo mopukaw ug modasig sa inyong mga galamhan, bisan ngadto sa pagsulay sa akong mga pulong, ug pagbansay sa usa ka tipik sa hugot nga pagtuo, oo, bisan kamo kutob ra sa apagtinguha sa pagtuo, tugoti kini nga tinguha nga molihok diha kaninyo, gani hangtud kamo motuo sa paagi nga kamo makahatag og luna alang sa usa ka bahin sa akong mga pulong.
28 Karon, kita motandi sa pulong ngadto sa usa ka abinhi. Karon, kon kamo mohatag og luna, nga ang usa ka bbinhi mahimo nga matanom diha sa inyong ckasingkasing, tan-awa, kon kini usa ka tinuod nga binhi, o usa ka maayo nga binhi, kon kamo dili molabay niini pinaagi sa inyong dpagkawalay pagtuo, nga kamo mobatok sa Espiritu sa Ginoo, tan-awa, kini mosugod sa pagtubo diha sulod sa inyong mga dughan; ug kon kamo makamatikod niining nagtubo nga mga tinguha, kamo magsugod pag-ingon diha sa inyong kaugalingon—Kini kinahanglan nga usa ka maayo nga binhi, o nga ang pulong maayo, kay kini misugod pagpadako sa akong kalag; oo, kini misugod sa pagdan-ag sa akong esalabutan, oo, kini misugod sa pagkaanindot ngari kanako.
29 Karon tan-awa, dili ba kini makadugang sa inyong hugot nga pagtuo? Ako moingon nganha kaninyo, Oo; bisan pa niana wala kini molambo ngadto sa hingpit nga kasayuran.
30 Apan tan-awa, samtang ang binhi mibukad, ug migitib, ug misugod sa pagtubo, niana kamo makaingon nga ang binhi maayo; kay tan-awa kini mibukad, ug migitib, ug misugod sa pagtubo. Ug karon, tan-awa, dili ba kini makapalig-on sa inyong hugot nga pagtuo? Oo, kini makapalig-on sa inyong hugot nga pagtuo: Kay kamo makaingon nga ako nasayud nga kini usa ka maayo nga binhi; kay tan-awa kini migitib ug misugod pagtubo.
31 Ug karon, tan-awa, kamo makasiguro ba nga kini usa ka maayo nga binhi? Ako moingon nganha kaninyo, Oo; kay matag binhi mamunga ngadto sa iyang kaugalingon nga apanagway.
32 Busa, kon ang usa ka binhi motubo kini maayo, apan kon kini dili motubo, tan-awa kini dili maayo, busa kini ilabay.
33 Ug karon, tan-awa, tungod kay kamo nakasulay sa pagsusi, ug mitanom sa binhi, ug kini mibukad ug migitib, ug misugod pagtubo, kamo kinahanglan nga masayud nga ang binhi maayo.
34 Ug karon, tan-awa, hingpit ba ang inyong kasayuran? Oo, ang inyong akasayuran hingpit niana nga butang, ug ang inyong bhugot nga pagtuo nahikatulog; ug kini tungod kay kamo nasayud, kay kamo nasayud nga ang pulong mipadako sa inyong mga kalag, ug kamo usab nasayud nga kini migitib na, nga ang inyong pagsabut misugod na pagdan-ag, ug ang inyong csalabutan misugod paglambo.
35 O unya, dili ba kini matuod? Ako moingon nganha kaninyo, Oo, tungod kay kini mao ang akahayag; ug kon unsa ang may kahayag, kini maayo, tungod kay kini masabtan, busa kamo kinahanglan masayud nga kini maayo; ug karon tan-awa, human kamo makatagamtam niini nga kahayag ang inyong kasayuran hingpit na ba?
36 Tan-awa ako moingon nganha kaninyo, Dili; ni kamo mobiya sa inyong hugot nga pagtuo, kay kamo lamang mibansay sa inyong hugot nga pagtuo diha sa pagtanom sa binhi nga kamo unta mosulay sa pag-usisa aron masayud kon ang binhi maayo.
37 Ug tan-awa, samtang ang kahoy misugod na pagtubo, kamo moingon: Kita moalima niini uban ang dako nga pag-amping, nga kini mogamot, nga kini motubo, ug mohatag og bunga ngari kanato. Ug karon tan-awa, kon kamo moalima niini uban ang dako nga pag-amping kini mogamot, ug motubo, ug modala og bunga.
38 Apan kon kamo amopasagad sa kahoy, ug dili maghunahuna sa iyang pag-alima, tan-awa kini dili mogamot; ug kon ang kainit sa adlaw moabut ug mosunog niini, tungod kay kini walay gamut kini malawos, ug kamo moibut niini ug molabay.
39 Karon, kini dili tungod kay ang binhi dili maayo, ni tungod kay ang bunga niini dili maayo; apan kini tungod kay ang inyong ayuta pansil, ug kamo dili moalima sa kahoy, busa kamo dili makapanag-iya sa bunga niini.
40 Ug sa ingon, kon kamo dili moalima sa pulong, naglantaw uban ang mata sa hugot nga pagtuo sa bunga niini, kamo dili makapu-pu sa bunga sa akahoy sa kinabuhi.
41 Apan kon kamo moalima sa pulong, oo, moalima sa kahoy samtang kini misugod pagtubo, pinaagi sa inyong hugot nga pagtuo uban sa dako nga kakugi, ug uban sa apailub, naglantaw sa bunga niini, kini mogamot, ug tan-awa kini mahimo nga usa ka kahoy bmagtubo ngadto sa kinabuhi nga walay katapusan.
42 Ug tungod sa inyong akakugi ug sa inyong hugot nga pagtuo ug sa inyong pailub uban ang pulong sa pag-alima niini, nga kini mogamot diha kaninyo, tan-awa, dili madugay kamo mopu-pu sa bbunga niini, diin bililhon kaayo, diin tam-is labaw sa tanan nga tam-is, ug diin puti labaw sa tanan nga puti, oo, ug putli labaw sa tanan nga putli; ug kamo mokaon sa bunga niini gani hangtud kamo mabusog, nga kamo dili na gutumon, ni kamo uhawon.
43 Busa, akong mga kaigsoonan, kamo moani sa mga ganti sa inyong hugot nga pagtuo, ug sa inyong kakugi, ug sa pailub, ug sa pagkamainantuson, magpaabut sa kahoy nga mamunga nganha kaninyo.


c: text/html

collection: archivebot

text:
Kapitulo 31
Si Nephi nagsaysay ngano nga si Kristo gibunyagan—Ang mga tawo kinahanglan gayud nga mosunod kang Kristo, magpabunyag, modawat sa Espiritu Santo, ug molahutay sa katapusan aron maluwas—Ang paghinulsol ug bunyag mao ang ganghaan ngadto sa higpit ug pig-ot nga dalan—Ang kinabuhi nga dayon moabut niadto kinsa maghupot sa mga sugo human sa bunyag. Mga 559–545 B.C.
1 Ug karon ako, si Nephi, motapos na sa akong apagpanagna nganha kaninyo, akong hinigugma nga mga kaigsoonan. Ug ako dili makasulat gawas sa diyutay nga mga butang, diin ako nasayud nga tinuod nga mahinabo; ni ako makasulat gawas sa pipila lamang ka mga pulong sa akong igsoon nga si Jacob.
2 Busa, ang mga butang diin ako misulat igo na kanako, gawas sa pipila pa ka mga pulong diin ako kinahanglan nga mamulong mahitungod sa adoktrina ni Kristo; busa, ako mamulong nganha kaninyo sa yano nga paagi, sumala sa kayano sa akong pagpanagna.
3 Kay ang akong kalag mahimuot sa kayano; kay sa ingon niini nga paagi ang atong Ginoong Dios nagbuhat taliwala sa mga katawhan. Kay ang Ginoong Dios naghatag og akahayag ngadto sa salabutan; kay siya namulong ngadto sa mga tawo sumala sa ilang bpinulongan, ngadto sa ilang pagsabut.
4 Busa, ako manghinaut nga kamo kinahanglan mohinumdom nga ako nakapamulong ngadto kaninyo mahitungod niana nga apropeta diin ang Ginoo mipakita ngari kanako, nga kinahanglan mobunyag sa bKordero sa Dios, nga kinahanglan mokuha sa mga sala sa kalibutan.
5 Ug karon, kon ang Kordero sa Dios, siya ingon nga balaan, nagkinahanglan nga amabunyagan pinaagi sa tubig, aron sa pagtuman sa tanan nga pagkamatarung, O unya, unsa pa ka dako ang panginahanglan kanato, ingon nga dili balaan, nga magpabunyag, oo, pinaagi sa tubig!
6 Ug karon, ako mangutana kaninyo, akong hinigugma nga mga kaigsoonan, diin ang Kordero sa Dios makatuman sa tanan nga pagkamatarung diha sa pagpabunyag pinaagi sa tubig?
7 Wala ba kamo masayud nga siya balaan? Apan bisan pa sa iyang pagkabalaan, siya mipakita ngadto sa mga katawhan nga, sumala sa unod siya nagpaubos sa iyang kaugalingon atubangan sa Amahan, ug nagsaksi sa Amahan nga siya amagmasulundon ngadto kaniya sa paghupot sa iyang mga sugo.
8 Busa, human siya mabunyagi diha sa tubig ang Espiritu Santo mikunsad diha kaniya aingon sa usa ka bsalampati.
9 Ug pag-usab, kini nagpakita ngadto sa mga katawhan sa kahigpit sa dalan, ug sa kapig-ot sa aganghaan, diin sila kinahanglan mosulod, siya nga naghimo og panig-ingnan sa ilang atubangan.
10 Ug siya miingon ngadto sa mga katawhan: aSunod kamo kanako. Busa, akong hinigugma nga mga kaigsoonan, bmakasunod ba kita kang Jesus gawas kon kita andam sa paghupot sa mga sugo sa Amahan?
11 Ug ang Amahan miingon: Paghinulsol kamo, paghinulsol kamo, ug pagpabunyag sa ngalan sa akong Hinigugmang Anak.
12 Ug usab, ang tingog sa Anak midangat ngari kanako, nag-ingon: Siya nga gibunyagan sa akong ngalan, ngadto kaniya aihatag sa Amahan ang Espiritu Santo, sama ngari kanako; busa, bsunod kanako, ug buhata ang mga butang diin kamo nakakita kanako nga mibuhat.
13 Busa, akong hinigugma nga mga kaigsoonan, ako nasayud nga kon kamo mosunod sa Anak, uban ang hingpit nga katuyoan sa kasingkasing, sa walay pagpakaaron-ingnon ug walay pagpanglimbong sa atubangan sa Dios, apan uban sa tinuod nga katuyoan, maghinulsol sa inyong mga sala, magsaksi ngadto sa Amahan nga kamo andam sa pagdala diha kaninyo sa ngalan ni Kristo, pinaagi sa abunyag—oo, pinaagi sa pagsunod sa inyong Ginoo ug sa inyong Manluluwas ngadto sa tubig, sumala sa iyang pulong, tan-awa, unya kamo makadawat sa Espiritu Santo; oo, unya mosunod ang bbunyag sa kalayo ug sa Espiritu Santo; ug unya kamo makapamulong sa cpinulongan sa mga anghel, ug mosinggit og pagdayeg ngadto sa Usa nga Balaan sa Israel.
14 Apan, tan-awa, akong hinigugma nga mga kaigsoonan, sa ingon midangat ang tingog sa Anak ngari kanako, nag-ingon: Human kamo makahinulsol sa inyong mga sala, ug makasaksi ngadto sa Amahan nga kamo andam sa paghupot sa akong mga sugo, pinaagi sa bunyag sa tubig, ug makadawat sa bunyag sa kalayo ug sa Espiritu Santo, ug mamulong uban sa bag-o nga pinulongan, oo, bisan pa gani sa pinulongan sa mga anghel, ug human niini amolimud kanako, kini bmaayo pa alang kaninyo nga kamo wala makaila kanako.
15 Ug ako nakadungog og usa ka tingog gikan sa Amahan, nag-ingon: Oo, ang mga pulong sa akong Hinigugma tinuod ug matinud-anon. Siya kinsa molahutay hangtud sa katapusan, ang mao maluwas.
16 Ug karon, akong hinigugma nga mga kaigsoonan, ako nasayud pinaagi niini nga gawas kon ang usa ka tawo amolahutay hangtud sa katapusan, sa pagsunod sa bpanig-ingnan sa Anak sa buhi nga Dios, siya dili maluwas.
17 Busa, buhata ang mga butang diin ako misulti kaninyo diin ako nakakita nga ang inyong Ginoo ug Manunubos kinahanglan mobuhat; kay, kay niini nga hinungdan sila gipakita ngari kanako, nga kamo unta masayud sa ganghaan pinaagi diin kamo kinahanglan nga mosulod. Kay ang ganghaan diin kamo kinahanglan nga mosulod mao ang paghinulsol ug abunyag pinaagi sa tubig; ug unya mosunod ang bkapasayloan sa inyong mga sala pinaagi sa kalayo ug sa Espiritu Santo.
18 Ug unya kamo maanaa sa ahigpit ug pig-ot nga bdalan nga mopadulong sa kinabuhi nga dayon; oo, kamo nakasulod pinaagi sa ganghaan; kamo nakabuhat sumala sa mga sugo sa Amahan ug sa Anak; ug kamo nakadawat sa Espiritu Santo, diin cmosaksi sa Amahan ug sa Anak, ngadto sa katumanan sa saad diin siya mihimo, nga kon kamo mosulod pinaagi sa agianan kamo kinahanglan makadawat.
19 Ug karon, akong hinigugma nga mga kaigsoonan, human kamo makasulod niini nga higpit ug pig-ot nga dalan, ako mangutana kon ang tanan anatuman ba? Tan-awa, ako moingon nganha kaninyo, wala; kay kamo wala pa makaabut niini nga gilay-on gawas kon kini pinaagi sa pulong ni Kristo uban sa dili matarug nga bhugot nga pagtuo diha kaniya, cmosalig sa hingpit diha sa mga maayo nga buhat kaniya kinsa gamhanan sa pagluwas.
20 Busa, kamo kinahanglan gayud amopadayon sa unahan uban ang pagkamakanunayon kang Kristo, magbaton sa usa ka hingpit nga kahayag sa bpaglaum, ug usa ka cgugma sa Dios ug sa tanan nga mga tawo. Busa, kon kamo mopadayon sa unahan, magbusog sa pulong ni Kristo, ug dmolahutay hangtud sa katapusan, tan-awa, sa ingon miingon ang Amahan: Kamo makabaton og kinabuhi nga dayon.
21 Ug karon, tan-awa, akong hinigugma nga mga kaigsoonan, kini mao ang aagianan; ug bwalay lain nga agianan ni cngalan nga gihatag ubos sa langit diin ang tawo maluwas diha sa gingharian sa Dios. Ug karon, tan-awa, kini mao ang ddoktrina ni Kristo, ug mao lamang ang tinuod nga doktrina sa eAmahan, ug sa Anak, ug sa Espiritu Santo, nga fusa ka Dios, nga walay katapusan. Amen.

robotstxt: allowed

filter: keep


text:
Sa unsang paagi kita makapalambo sa atong hugot nga pagtuo diha kang Jesukristo?
Ang propeta sa Basahon ni Mormon nga si Alma mitandi sa hugot nga pagtuo ngadto sa binhi. Kon ikaw motanom sa binhi ug moamuma niini, kon kini usa ka maayo nga binhi motubo kini ug sa katapusan mamunga (Alma 32:28-43). Sama kini sa hugot nga pagtuo. Kon ikaw masulundon sa mga sugo sa Dios, magtuon sa Iyang pulong, ug magtinguha sa pagtuo ni Kristo, ang hugot nga pagtuo motubo diha kanimo.
-
Joy mitubag …
Tuo Kaniya. Ako nakakat-on nga ang atong Manluluwas nagsaad kanato og daghan, ug kita kinahanglan nga motuo nga Siya makatuman sa Iyang mga saad. Sa panahon nga kita nagkat-on sa pagsalig Kaniya, kita mas makabaton og dakong hugot nga pagtuo samtang atong makita ang Iyang mga saad nga natuman diha sa atong mga kinabuhi. Daghan ang ipakita
-
vivian muñoz mitubag …
Mituo ko nga mapalambo ang atong pagtuo kang Kristo kon mobuhat kita sa Iyang gusto. Sayon ra kaayo!! Buhaton nato unsay sakto, ug kita malipay, may kalinaw diha dayon!! Unsa pay labaw nga gusto natong tubag? Sama sa gitudlo sa Manluluwas Mismo, “Bisan kinsa nga mohimo sa kabubut-on sa Dios mahibalo kon ang doktrina Iya ba sa Dios, o kon ako ang namulong sa akong kaugalingon. Ako si, Vivian Muñoz, nahibalo sa akong kaugalingon nga ang Ginoo DILI GAYUD mamulong sa Iyang kaugalingon!!! Siya ang Kristo, Anak sa buhi nga Dios, atong Ginoo, ug Manluluwas, ug matag higayon nga mobuhat ko sa iyang gusto ug magtinarung, magmatinud-anon, masinati nako og balik ang saad nga Iyang gihimo nato mahibalo kita kon kinsa gayud Siya!!! Ug nabati nako pag-usab nga kini tinuod!!!! Daghan ang ipakita
-
Paora mitubag …
Kinabig ko sa simbahan mao nga alang nako bahin kini sa pagtuon, pag-ampo ug buhat. Nakakat-on ko nga ang kahibalo mag-una sa pagtuo busa aron makabaton og dugang pagtuo sa akong Manluluwas magkat-on ko kaniya, ug nahimo kana pinaagi sa pagtuon sa kasulatan ug pag-ampo. Nalipay ko sa kutlo nga “Ang kahibalo kon gamiton mahimong gahum” mao nga dihang may dugang na kong kahibalo kinahanglan may buhaton ko niini. Sa paningkamot nga mosunod sa iyang ehemplo ug magsunod sa iyang pagtulun-an nalig-on ang akong pagtuo sa Manluluwas. Usa ka yano kaayong proseso apan epektibo, ayaw ibaliwala ang akong pulong, sulayi kini. Daghan ang ipakita


text:
Nganong magpahigayon man ang Mormons og mga bunyag alang sa patay?
Si Jesus Mismo, bisan og walay sala, gibunyagan aron sa pagtuman sa tibuok katarung ug sa pagpakita sa paagi alang sa tanang mga tawo (tan-awa sa Mateo 3:13-17; 2 Nephi 31:5-12). Sa ingon, ang bunyag importante alang sa kaluwasan sa gingharian sa Dios. Atong nakat-unan sa Bag-ong Tugon nga ang mga bunyag alang sa patay gihimo sa panahon ni Apostol Pablo (tan-awa sa 1 Mga Taga-Corinto 15:29). Kini nga praktis gipahiuli uban sa pagkatukod sa Ang Simbahan ni Jesukristo sa mga Santos sa Ulahing mga Adlaw. Unang gitudlo ni Propeta Joseph Smith ang mga ordinansa sa bunyag alang sa patay atol sa sermon sa haya niadtong Agosto 1840. Gibasa niya ang kadaghanan sa 1 Mga Taga-Corinto 15, lakip sa bersikulo 29, ug mipahibalo nga ang Ginoo motugot nga ang mga miyembro sa Simbahan bunyagan alang sa ilang mga higala ug mga paryente nga mitaliwan niining kinabuhia. Giingnan niya sila nga “ang plano sa kaluwasan gikalkulo sa pagluwas sa tanan nga andam sa pagsunod sa mga kinahanglanon sa balaod sa Dios” (Journal History of the Church, 15 Ago. 1840).
Tungod kay ang tanan nga nagpuyo sa kalibutan walay oportunidad nga mabunyagan pinaagi sa ensakto nga awtoridad sa kinabuhi dinhi sa kalibutan, ang mga bunyag mahimong ipahigayon pinaagi sa proxy, nagpasabut nga ang usa ka buhi nga tawo mahimong bunyagan alang sa usa ka patay nga tawo. Ang mga bunyag alang sa patay ipahigayon sa mga miyembro sa Simbahan diha sa mga templo sa tibuok kalibutan. Ang mga tawo usahay maghunahuna kon ang mortal nga mga nahibilin sa mga patay madisturbo ba niini nga proseso; dili sila madisturbo. Ang tawo nga nag-proxy mogamit lang sa pangalan sa namatay. Aron kalikayan ang pagkadoble ang Simbahan nagtipig og rekord sa patay nga mga tawo kinsa nabunyagan. Wala masabti sa uban nga kon ipahigayon ang mga bunyag alang sa patay ang mga pangalan sa patay nga mga tawo idugang ngadto sa mga rekord sa Simbahan. Dili kini mao.
-
Nadja mitubag …
Ang bunyag alang sa mga patay dili bag-o nga buhat (tan-awa sa 1 Mga Taga-Corinto 15:29). Doktrina kini nga importante kaayo nako, kay ang akong papa namatay nga wala pa ko makaila kaniya, ug sa wala pa ang higayon nga mahibalo siya sa Simbahan ni Jesukristo. Mituo kami nga ang bunyag pinaagi sa pagpaunlod usa ka kinahanglanong lakang alang sa kaluwasan sa tanan, apan kay daghan man ang patay na nga wala niana nga oportunidad, among ipahigayon ang bunyag alang sa mga patay - mahimo nila kining dawaton o dili dawaton. Kini nga pagtulun-an naghatag nako og paglaum alang sa akong pamilya, apan dili lang sa akong pamilya, apan sa tanang patay na nga wala makasunod niana nga balaod. Dili makiangayon ang Dios kon Siya mopugong ni bisan kinsa sa pagsunod sa Iyang mga sugo, maigo kini nga walay hinungdan. Daghan ang ipakita
-
Brian mitubag …
Tungod kay nagtuo mi sa pagpahiuli sa nawala nga awtoridad, nagtuo mi nga may daghang modawat niini nga buhat ug sa mga ordinansa nga gitanyag kon sila buhi pa sa panahon o dapit diin anaa kini, o kon ang ilang mga kahimtang lahi pa unta--sa pagkatinuod nagtuo mi nga daghang kalag ang namatay ug naa ron sa kalibutan sa espiritu nakadungog ug nakadawat niini nga gipahiuling ebanghelyo, apan ang bunyag usa ka ordinansa nga nagkinahanglan og buhi nga lawas, kini nga ordinansa ug uban pa mapahigayon pinaagi sa mga buhi nga i-proxy alang sa mga patay. Kini nga pagpahigayon wala mag-obligar ni bisan kinsa nga patay na, madawat lang nila ang oportunidad kon kini ilang dawaton, sa oportunidad nga makabenipisyo sa mga ordinansa nga dili na nila mismo mahimo. Giklaro ni Jesus ang rekisito sa pagbunyag, ug nagtinguha mi nga makahatag sa pribilehiyo sa daghan kutob sa mahimo uban sa partikular nga responsibilidad ngadto sa kaugalingon namong patay nga mga kaliwat. Daghan ang ipakita


text:
Palihug ipasabut ang kabahin nga nahimo sa pag-ampo sa imong kinabuhi?
-
Luis Vance T. mitubag …
Ang pag-ampo may dako nga bahin sa akong kinabuhi. Matag adlaw duna mi pamilya nga pag-ampo. Ang paghimo niini naghatag og nindot nga oportundad nga ikauban ang Ginoo. Samtang among ipagawas ang mga hunahuna ug kabalaka sa among kasingkasing pinaagi sa pag-ampo, mas nagkasuod kami ug mabag-o ang among pagtuo nga bisan sa among kahimtang duna kami langitnong amahan kinsa nahigugma ug nagpangga kanamo. Ang pag-ampo magpahinumdom nako kon unsa gayud ang kinabuhi ug maghatag nato og espirituhanon makabayaw nga mga kasinatian. Mag-abli sab kini ngari kanamo sa bintana sa mga panalangin gikan sa langit alang sa mga tawo nga among gipangga. Sa tibuok adlaw, maningkamot kong mag-ampo sa akong kasingkasing. Nakatabang ni nga mahimo kong mas maayong tawo ug angayan sa mga panalangin. Makahupay ang kahibalo nga bisan asa ko o unsay nanghitabo sa akong palibut, ang Langitnong Amahan makab-ot ra sa pag-ampo. Sa pagkatinuod, wala ko mag-inusara. Daghan ang ipakita
-
吉岡萌恵 (Moe) mitubag …
Akong gihunahuna ang pag-ampo isip usa ka oportunidad sa tawo aron makig-istorya sa Dios. Sama ra nga kon ikaw gustong makig-ilaila og laing tawo ug mopasuod pa sa inyong relasyon kanila pinaagi sa pagpakigsulti, mituo ko nga sama ra usab kini sa pagpakigsulti sa Dios pinaagi sa pag-ampo—kon sigihon ninyo kini sa pagbuhat, mas masuod ang inyong relasyon sa Dios. Pinaagi sa pagpakigsulti sa Dios bahin sa akong mga pagbati ug hunahuna, akong madawat ang tabang nga akong gikinahanglan gikan sa Dios nianang panahona. Usahay inyong bation ang kahupayan, sa ubang panahon makasiguro kamo nga Siya nakadungog sa inyong mga pangamuyo, ug sa ubang panahon inyo ganing bation ingon og kamo walay nadungog. Kini nga tayming maglain-lain, ug may daghang paagi usab sa paghimo niini, apan ang Dios sigurado nga modungog sa atong mga pag-ampo. Pinaagi sa pag-ampo kanunay ninyong bation nga ang Dios naa sa inyong kiliran, ug makabaton kamo og kaisug gumikan niana. Daghan ang ipakita
-
Jane mitubag …
Kon mag-ampo ko, bation nakong mas duol ko sa Amahang Langitnon ug akong mabatyagan ang Iyang giya. Kon duna man koy nakat-unan, mao kini: Nakaila ang Dios kanato, nahigugma Siya kanato ug naghulat Siya sa pagtabang kanato. Samtang mag-ampo ko, sagad nakong makita ang akong kaugalingon nga nagdala og mga problema ug kalisdanan ngadto sa Dios. Sa akong hunahuna, tinuoray nakong itugyan ang tanan sa Iyang tiilan ug sa kamapainubsanon, mangayo ko sa Iyang tabang. Wala gyud ko Niya pakyasa. Usahay, dili dayon matubag ang akong mga pag-ampo. Apan, sa katapusan, kon magbansay ko sa akong pagtuo, bation nako ang malumo nga aghat, hunghong sa Espiritu -- ug madawat nako ang tubag nga akong gipangita. Ang pag-ampo mao ang akong suporta. Usa kini sa pinakaimportanting aspeto sa akong pagtuo. Kon mangutana kita, Siya motubag. Ako walay pagduhaduha. Usa kini ka talagsaong panalangin ug saad sa Dios sa matag usa kanato. Daghan ang ipakita
-
chacha mitubag …
pinaagi sa pag-ampo kita makaistorya sa atong langitnong amahan,, ug pinaagi sad sa pag-ampo akong nabati ang presensya ug paghigugma sa Ginoo, nga dili ko nya pasagdan sa bisan unsang pagsulay nga muabot sa akong kinabuhi. Daghan ang ipakita
-
Vicente Hernandez Garcia mitubag …
Ang pag-ampo mao ang paagi sa pagpakigsulti sa Langitnong Amahan. Maminaw ug mogiya Siya kon kinahanglan kong makigsulti Kaniya. Pinaagi sa pag-ampo nga ako magpasalamat sa tanan Niyang gihatag nako. Daghan ang ipakita
-
Mia mitubag …
Ang pag-ampo nakatabang nakong mahinumdom sa pinakaimportante sa kinabuhi. Inig kagabii sa akong pagluhod sa pag-ampo may lista ko sa yanong mga butang sa akong hunahuna (mga butang nga gusto nakong iampo). Hinoon, sugdan ko kini sa pinakaimportanting butang, sama sa pagpasalamat sa Dios sa kahimsog sa akong pamilya, proteksyon sa kasakit ug pasalamatan siya nga maayo ang ilang pagkatulog. Kon moadto na sab ko sa laing lista, akong mahinumduman nga ang mga butang nga akong giampo mga importanting butang ug wala na koy laing kinahanglan. Daghan ang ipakita


text:
Unsa ang gituohan sa Mormons nga mahitabo nato human kita mamatay? Unsay gituohan sa Mormons mahitungod sa kinabuhi human sa kamatayon?
Ang kamatayon dili ang katapusan. Ang kamatayon sa tinuod mao ang sinugdanan—laing pag-uswag diha sa plano sa Langitnong Amahan alang sa Iyang mga anak. Moabut ang adlaw, sama sa uban, ang imong pisikal nga lawas mamatay. Apan ang imong espiritu dili mamatay, moadto kini sa kalibutan sa espiritu, diin ikaw magpadayon sa pagkat-on ug paglambo ug tingali makig-uban sa mga minahal nga nangamatay na.
Ang kamatayon usa ka gikinahanglan nga lakang sa imong kauswagan, sama sa imong pagkatawo. Moabut ang adlaw human sa imong kamatayon, ang imong espiritu ug lawas pagahiusahon—dili na mabulag pa pag-usab. Gitawag kini og pagkabanhaw, ug nahimo kining posible tungod sa kamatayon ug Pagkabanhaw ni Jesukristo (tan-awa sa 1 Mga Taga-Corinto 15:20-22).
-
Nadia mitubag …
Nagatuo kami nga buhi na kita sa wala pa kita moanhi sa yuta, ug human sa kamatayon, bisan mamatay ang atong lawas, ang atong espiritu padayon nga buhi, sa umaabut magkabalik nga hingpit ang pisikal nga lawas. Ang pag-anhi sa yuta gamay lang kaayo nga bahin sa plano. Human namatay si Papa tungod sa kanser sa batan-on pa, sagad kong maghunahuna sa hinungdan sa atong pagpakabuhi. Human makatuon sa mga pagtulun-an sa simbahan ug mangayo og mga tubag, akong nasabtan nga dunay hinungdan ang pagkatawo ug pagkamatay, ug si Kristo dunay dako nga tahas niini nga plano. Dako kini nga kahupayan alang kanako. Daghan ang ipakita


text:
Seksyon 89
Pagpadayag nga gihatag pinaagi ni Joseph Smith ang Propeta, sa Kirtland, Ohio, 27 sa Pebrero 1833 (History of the Church, 1:327–329). Agi og sangputanan sa nag-una nga mga kaigsoonan nga migamit og tabako sa ilang mga tigum, ang Propeta gidasig sa pagpalandong mahitungod sa butang; tungod niini siya nagpakisayud sa Ginoo kalabut niini. Kini nga pagpadayag, nailhan nga ang Pulong sa Kaalam, mao ang sangputanan. Ang unang tulo ka mga bersikulo mao ang una nga nahisulat ingon nga usa ka pagdasig nga pasiuna ug paghulagway pinaagi sa Propeta.
1–9, Ang paggamit sa bino, isug nga mga ilimnon, tabako, ug mainit nga mga ilimnon gidili; 10–17, Mga tanom, mga bunga, unod, ug mga lugas gi-orden alang sa paggamit sa tawo ug sa mga mananap; 18–21, Pagkamasulundon sa balaod sa ebanghelyo, naglakip sa Pulong sa Kaalam, nagdala og temporal ug espirituhanon nga mga panalangin.
1 Ang aPulong sa Kaalam, alang sa kaayohan sa konseho sa halangdon nga mga pari, nagtigum diha sa Kirtland, ug sa simbahan, ug usab sa mga santos sa Zion—
2 Ipadala nga katahuran; nga dili pinaagi sa sugo o pagpugos, apan pinaagi sa pagpadayag ug sa pulong sa kaalam, nagpakita sa han-ay ug akabubut-on sa Dios diha sa temporal nga kaluwasan sa tanan nga mga santos sa katapusan nga mga adlaw—
3 Gihatag alang sa usa ka baruganan uban sa asaad, gipahiangay ngadto sa kasarang sa maluya ug sa labing maluyahon sa tanan nga mga bsantos, kinsa mga santos o matawag nga mga santos.
4 Tan-awa, sa pagkatinuod, sa ingon miingon ang Ginoo nganha kaninyo: Agi og sangputanan sa mga adautan ug sa mga laraw nga anaa ug motungha diha sa mga kasingkasing sa bdautan nga mga tawo sa katapusan nga mga adlaw, Ako cnagpasidaan kaninyo, ug magpasidaan kaninyo, pinaagi sa paghatag nganha kaninyo niini nga pulong sa kaalam pinaagi sa pagpadayag—
5 Tungod kay bisan kinsa nga tawo, nga moinom og abino o isug nga ilimnon taliwala kaninyo, tan-awa kini dili maayo, ni angay sa panan-aw sa inyong Amahan, mahimo lamang kini sa panagtigum sa inyong mga kaugalingon sa paghalad sa inyong mga sakramento sa iyang atubangan.
6 Ug, tan-awa, kinahanglan nga kini gayud bino, oo, alunsay nga bino sa ubas, nga inyong kaugalingon nga binuhat.
7 Ug, usab, ang aisug nga mga ilimnon dili alang sa tiyan, apan alang sa paghugas sa inyong mga kalawasan.
8 Ug usab, ang tabako dili alang sa alawas, ni alang sa tiyan, ug dili maayo alang sa tawo, apan usa ka hilba alang sa mga pangos ug sa tanan nga masakiton nga baka, pagagamiton uban sa paghukom ug kahanas.
9 Ug usab, ang mainit nga mga ilimnon dili alang sa lawas o sa tiyan.
10 Ug usab, sa pagkatinuod Ako moingon nganha kaninyo, ang tanan nga makaayo sa lawas nga mga ahilba gitugot sa Dios alang sa panglawas, kinaiyahan, ug paggamit sa tawo—
11 Matag hilba sa panahon niana, ug matag bunga sa panahon niana; kining tanan gamiton uban ang pagmatngon ug apagpasalamat.
12 Oo, ang aunod usab sa mga bkahayopan ug sa mga mananap sa kahanginan, Ako, ang Ginoo, mitugot alang sa paggamit sa tawo uban sa pagpasalamat; bisan pa niana sila gamiton sa cpagdaginot;
13 Ug kini makapahimuot ngari kanako nga sila dili gayud gamiton, gawas lamang sa mga panahon sa tingtugnaw, o sa tugnaw o sa tinggutom.
14 Ang tanan nga mga alugas gitugutan alang sa paggamit sa tawo ug sa mga kahayopan, nga mahimo nga sangkap sa kinabuhi, dili lamang alang sa tawo apan alang sa mga kahayopan sa umahan, ug sa mga langgam sa langit, ug sa tanan nga mga ihalas nga mga mananap nga nagdagan o nagkamang sa yuta;
15 Ug niini ang Dios nagbuhat alang sa paggamit sa tawo sa mga panahon sa kagutom ug naghingapin nga kagutom lamang.
16 Ang tanan nga mga lugas maayo alang sa pagkaon sa tawo; usab ang bunga sa bagon; kana nga namunga, bisan diha sa yuta o sa ibabaw sa yuta—
17 Hinoon, ang trigo alang sa tawo, ug ang mais alang sa baka, ug ang mga abena alang sa kabayo, ug ang gahi nga mga lugas alang sa mga mananap ug alang sa baboy, ug alang sa tanan nga mga kahayopan sa umahan, ug ang sebada alang sa tanan nga mapuslanon nga mga hayop, ug alang sa dili maisug nga mga ilimnon, ingon usab sa uban nga mga lugas.
18 Ug ang tanan nga mga santos kinsa mahinumdom sa pagsunod ug sa pagbuhat niini nga mga panultihon, maglakaw nga masulundon sa mga sugo, makadawat og maayo nga apanglawas ug uyok sa ilang mga kabukogan;
19 Ug makakita og akaalam ug dako nga mga bahandi sa bkahibalo, gani ang mga tinago nga mga bahandi;
20 Ug amodagan ug dili maluya, og molakaw ug dili makuyapan.
21 Ug Ako, ang Ginoo, mohatag ngadto kanila og usa ka asaad, nga ang tiglaglag nga anghel bmosaylo kanila, ingon sa mga anak sa Israel, ug dili mopatay kanila. Amen.


text:
Unsa ang Pulong sa Kaalam nga gihisgutan sa Mormons?
Ang atong lawas usa ka bililhon nga gasa gikan sa Dios. Sa pagtabang nga ang atong mga lawas ug ang atong mga hunahuna magmahimsog ug magmakusgan, ang Dios mihatag sa balaod sa panglawas ngadto ni Joseph Smith niadtong 1833. Kini nga balaod nailhan nga Pulong sa Kaalam (tan-awa sa Doktrina ug mga Pakigsaad 89:1-21).
Dugang sa paghatag og gibug-aton sa mga benepisyo sa ensakto nga pagkaon ug pisikal ug espiritwal nga panglawas, ang Dios namulong batok sa paggamit sa:
- Tabako.
- Alkohol.
- Kape ug tsa.
- Ilegal nga mga drugas.
Misaad ang Dios og daghang pisikal ug espirituhanong mga panalangin niadtong kinsa mosunod sa Pulong sa Kaalam. Karon, ang siyentipikanhong komunidad nagpasiugda sa samang mga baruganan nga gihatag sa mahigugmaong Dios ngadto ni Joseph Smith dul-an na sa duha ka mga siglo ang milabay.
-
Luis Vance T. mitubag …
Ang Pulong sa Kaalam usa ka pagpadayag gikan sa Dios nga nagtudlo unsaon sa pagpakabuhi nga himsug. Sa pag-summarize, ang pagsunod niini nga sugo nagpasabut og pasalig nga likayan ang pagpanigarilyo, ginadiling drugas, alkohol, tsa, ug kape. Daghan ang ipakita
-
Ale Zumba mitubag …
-
Kevin mitubag …
Ang Pulong sa Kaalam usa ka sugo nga gihatag sa Dios pinaagi kang Joseph Smith nga nagtudlo unsaon sa pagrespeto sa atong lawas. Ang nailhan kaayo nga Pulong sa Kaalam nagdili namo sa paggamit og ginadiling drugas, tabako, ilimnon, tsa, ug kape, apan ang Pulong sa Kaalam nagtudlo sab nga kinahanglan ming mokaon og daghang prutas, utan, ug mga lugas aron mas lig-on ang among lawas, ug kon sundon nato kini nga sugo mapanalanginan ta og kaglagsik ug maayong panghunahuna. Daghan ang ipakita
-
Jeff Decker mitubag …
Alang nako ang Pulong sa Kaalam usa sa pinakanindot nga tipik sa modernong pagpadayag. Niini ang Ginoo nag-ingon, “Agi og sangputanan sa mga dautan ug sa mga laraw nga anaa ug motungha diha sa mga kasingkasing sa dautan nga mga tawo sa katapusan nga mga adlaw, Ako nagpasidaan kaninyo, ug magpasidaan kaninyo, pinaagi sa paghatag nganha kaninyo niini nga pulong sa kaalam pinaagi sa pagpadayag- Matag hilba sa panahon niana, ug matag bunga sa panahon niana; kining tanan gamiton uban ang pagmatngon ug pagpasalamat. Oo, ang unod usab sa mga kahayopan ug sa mga mananap sa kahanginan, Ako, ang Ginoo, mitugot alang sa paggamit sa tawo uban sa pagpasalamat; bisan pa niana sila gamiton sa pagdaginot; Ug kini makapahimuot ngari kanako nga sila dili gayud gamiton, gawas lamang sa mga panahon sa tingtugnaw, o sa tugnaw o sa tinggutom. Ang tanan nga mga lugas gitugutan alang sa paggamit sa tawo ug sa mga kahayopan, nga mahimo nga sangkap sa kinabuhi, dili lamang alang sa tawo apan alang sa mga kahayopan sa umahan, ug sa mga langgam sa langit, ug sa tanan nga mga ihalas nga mga mananap nga nagdagan o nagkamang sa yuta; Ug niini ang Dios nagbuhat alang sa paggamit sa tawo sa mga panahon sa kagutom ug naghingapin nga kagutom lamang.” D&P 89:4, D&P 89:11-15. Daghan ang ipakita
-
Allan mitubag …
Maayo gyud ni nga tambag sa maayong panglawas. Daghan ang ipakita
-
vivian muñoz mitubag …
Isip doktor nga nag-specialize sa nutrisyon ug diabetes, mituo ko nga katungdanan nako ang pagpamatuod, gikan sa akong kasingkasing ug hunahuna, nga ang Pulong sa Kaalam sugo nga gihatag sa Dios kang Joseph Smith, ang propeta sa Pagpahiuli. Daghang moingon, “Maayo kana nga tambag para sa himsog nga kinabuhi,” apan moingon ko, “Dili! Mas labaw pa niana: tiunay kining pagpadayag gikan sa kalangitan!! Tiunay kini nga kaalam gikan sa Dios, atol sa panahon (sa ika-19 nga Siglo) sa dihang ang kaalam sa tawo limitado kaayo nga walay usa nga makahuna huna –sama pananglit– nga ang pagkaon og sobra sa karne imbis protina sa utanon (sama sa, mani), ug pagpanabako, mosangput–sa uban pang mga hinungdan– sa 2/3 sa tibuok kalibutan nga mga sakit ug mga kamatayon!!! Sama sa mga sakit sa kasingkasing ug kanser!!! Ug sama niini, sa akong nahimo isip doktor sa 27 ka tuig na, makita nako ang kabalaan niini nga sugo nga nadawat ni Propeta Joseph Smith, ug makita ang kinabuhi sa mga tawo nga nausab kinsa miadto para mangayo og medikal nga tambag, basi sa hiniusang kahibalo nga akong naangkon; mobati ko ug kalipay sa panahon kon makita ang nagkausab nga kahimtang sa pasyente, sa katambukon, diabetes, o kolesterol, mahimong tawo nga puno sa kinabuhi, himsog ug malipayon. Daghan ang ipakita
-
Vicente Hernandez Garcia mitubag …
Ang atong lawas gasa gikan saDios. Aron ang atong mga lawas ug hunahuna magmahimsog ug magmakusgan, ang Dios mihatag sa balaod sa panglawas ngadto ni Joseph Smith niadtong 1833. Kini nga balaod nailhan nga Pulong sa Kaalam ug makita sa Doktrina ug mga Pakigsaad 89:1-21. Kini nga seksyon naghisgot ug nagpasabut sa maayong nutrisyon, pisikal ug espirituhanong panglawas. Usab, ang Dios nagsulti batok sa paggamit sa alkohol, kape ug tsa, ug sa ilegal nga mga drugas. Ang Ginoo nagsaad og mga panalangin sa pisikal ug espiritwal ngadto niadtong kinsa nagsunod sa pulong sa kaalam. Karon, ang siyentipikanhong komunidad nagpasiugda sa samang mga baruganan nga gihatag sa atong Langitnong Amahan nato dul-an na sa duha ka mga siglo ang milabay. Daghan ang ipakita


text:
Unsaon nako pagpuyo ang akong tinuohan?
-
Patrice mitubag …
Ako ug akong bana mibati nga responsable sa mga tawo sa among komunidad ug unsay among ikatabang sa uban. Sa mga nagkinahanglan og makaistorya, o pagtabang sa namalhin o pagpanglimpyo. Nakatabang kini nga magpadayon ang akong mahangturong panglantaw sa kinabuhi ug unsa ko kabulahan, ug napahinumduman ko sa dili pagbaliwala sa mga butang. Nagserbisyo sab ko sa Young Women sa nanag-edad og 12-17 sa akong dapit. May mga kalihokan mi sa Huwebes sa gabii diin nagkat-on mi og lain-laing mga mithi sama sa Kaligdong ug Hiyas. Naningkamot ming mohimo og makalingaw ug makabayaw nga mga kalihokan! Magkat-on sab mi matag Dominggo unsaon paggamit sa ebanghelyo sa among kinabuhi. Daghan ang ipakita
-
Nelisa mitubag …
Nag-full time misyon ko sa Melbourne, Australia ug sukad niadto nagtrabaho isip lider ug tigtudlo sa mga kabatan-onan nga mga miyembro ug dili miyembro sa Simbahan sa akong lokal nga unit. Ang akong tahas karon mao ang pag-abag, ug pagbansay sa mga magtutudlo sa simbahan nga na-assign sa pagtudlo sa mga bata sa Organisasyon sa Primary. Ang Organisasyon sa Primary magdumala sa pagtudlo sa mga bata nga nanag-edad gikan sa 1-12. Bolunter sab ko sa New South Wales Police diin ang akong tahas naglakip sa pagbansay sa ubang mga bolunter ug tig-abag sa mga minor de edad nga nag-atubang og mga kaso. Daghan ang ipakita
-
Colton mitubag …
Ganahan kong mosimba matag semana. Kanunay ko kining gipaabut, Sakrament, pagpanganta, Sunday School, Priesthood. Ang kahibalo nga mahitabo kini matag semana naghatag nako og malinawong pagbati. Bulahan kong nagserbisyo sa Sunday School nga naghagit nako nga mangulo ug kanunay nga magkat-on. Daghan ang ipakita
-
Joy mitubag …
Kanunay akong naninguha sa paghimo og maayong mga ehemplo alang niadtong naglibut kanako. Nagustuhan ko usab ang pagsunod sa nakadasig nga mga ehemplo sa mga tawo nga akong nahimamat. Naghunahuna ako nga kon makahimo ako sa pagsunod niadtong mga tawo (gikan sa tanang mga relihiyon) nga naglibut kanako, mahimo kong mas maayo nga Mormon. Daghan ang ipakita
-
Bev Gosling mitubag …
Apil ko sa lain-laing kalihokan. Sa simbahan nagtrabaho ko sa mga programa sa Kabatan-onan ug malingaw sa pagtrabaho sa Young Women. Kasamtangan kong naa sa Nursery sa nanag-edad og 18 ka bulan - 3 ka tuig, 16 sila kabuok! Mokanta sab ko sa choir ug ganahan og musika! Busy kaayo ko samtang nag-atiman ko sa mga kliyente sa pagtukod o pagpanindot sa ilang balay ug mga negosyo ug matuman ang ilang damgo, ug magtudlo sa college, ug magtudlo sa gagmay nakong anak. Apan malampuson ko sa akong ka busy, naningkamot nga may panahon sa akong bana, ug makigbahin sa kamaya nga gisinati sa hingkod nakong mga anak. Daghan ang ipakita
-
Tom mitubag …
Di kaayo ko kahinumdom sa mga panahon nga wala ko maimpluwensyahi sa akong pagtuo. Daghan ang ipakita
-
Jenna mitubag …
Ganahan kong mosimba matag Dominggo. Nindot gayud nga mabag-o sa espirituhanon human sa taas nga semana ug pakig-istorya sa mga higala. May oportunidad ko nga magtudlo sa mga babaye sa simbahan kausa sa usa ka bulan sa lainlaing hilisgutan. Nindot nga ang akong mga ideya ikabahin ngadto nila ug makadungog sab sa ilaha samtang maghisgot mi sa lainlaing baruganan sa among tinuohan. Isip komedyante, gusto kong mosulat og limpyong komedya nga mopakita kinsa ko, mao nga maghimo ko og mga komedya nga komportable kong mogamit sa entablado. Usahay sungugon ko nila apan sa katapusan, nagtuo ko nga kadaghanan sa komedyanting nakaila nga Mormon ko mitahud sa limpyo nakong komedya. Daghan ang ipakita
-
Rob mitubag …
Gisunod ko ang akong relihiyon pinaagi sa pag-amuma sa akong pamilya sa labing maayo nga paagi nga akong nahibaloan. Naninguha akong magmaloloy-on sa mga tawo, ug magtagad sa uban nga may pagtahud. Ang pagsunod sa akong relihiyon nagpasabut sa pagpaminaw sa tanang bahin sa isyu ug sa pagpakita og kapuangod niadtong kansang mga tinuohan ug mga opinyon mahimong dili subay sa unsay akong gituohan. Si Tracie usa ka importante kaayong ehemplo kanako sa unsay gipasabut sa pagka-Mormon. May abilidad siyang mahibalo kon ang mga tawo nanginahanglan, ug dili mag-ukon-ukon sa pagtanyag sa iyang tabang. Siya nahigugma ug nahingawa gayud mahitungod sa mga tawo sa paagi nga lapas sa yano nga panaghigalaay. Daghan ang ipakita
-
Alex Boye mitubag …
Gisunod ko ang akong relihiyon tagsa ka adlaw matag higayon, ug wala ko kini itago. Bukas ang akong hunahuna ug pagbati ug ang tibuok kong kinabuhi nagpuyo sa unsay akong gituohan. Kon kini maayo ug makapabayaw, mobuhat ko niini, kon kini makadaot ug makapaubos kanako o sa mga tawo nga naglibut kanako, nan dili ako mobuhat niini. Kini nagagikan sa baruganan sa ebanghelyo ni Jesukristo ug nakahimo sa dakong kalainan sa akong kinabuhi! Daghan ang ipakita
-
Sarah mitubag …
Ang mga Mormon nagpuyo og maayong mga kinabuhi, naghigugma sa pamilya, gusto og makapahimsog nga pagpuyo, gustong magkugi, gustong motabang sa uban, gusto sa pagkamatinuoron, gusto sa pag-ampo, gusto sa family history, ug labing importante nahigugma ni Jesukristo—Siya mao ang sentro sa among relihiyon. Kini mao ang paagi nga ako nagsunod sa akong relihiyon —pinaagi sa pagbuhat sa tanan niining mga butanga ug mapahiyumon samtang nagbuhat niini. Ang pagka-Mormon dili lamang Dominggo nga relihiyon; kini kada adlaw nga pasalig. Gusto akong motambong og grupong pagtuon kauban sa ubang mga babaye gikan sa among lokal nga simbahan kada Miyerkules. Nakakat-on kami og mas daghan mahitungod sa among relasyon ngadto sa Dios ug ni Jesukristo, mahitungod kon unsaon nga mahimong mas maayong inahan, asawa, ug higala diha sa komunidad, ug naggahin kami og daghang panahon sa pagpangatawa ug usahay gani sa paghilak. Nagboluntaryo ako sa akong oras ngadto sa kabatan-onan sa Simbahan isip lider sa Young Women. May kalihokan kami og usa ka gabii matag semana, klase ma-Dominggo, ingon man mga kamping , mga sayaw, ug ubang makalingaw nga suroy. Nagtudlo kami og mga babaye nga 12-18 anyos mahitungod sa unsaon paghupot og indibidwal nga bili, unsaon pagpuyo sa ilang relihiyon, paghimo og maayo nga mga pagpili, pag-angkon og kahibalo, paghatag og serbisyo ngadto sa uban, pagbaton og integridad, pagkamay tulubagon alang sa ilang mga desisyon, ug malingaw sa panaw. Kini magantihon kaayo. Usa ka paagi sa pagtabang nga magpabiling lig-on ang among pagtuo diha sa among panimalay ug magpabiling magkahiusa ang among pamilya mao ang gabii sa pamilya magabii sa Lunes; gitawag namo kini og Family Home Evening. Naggahin kami og panahon sa pag-istorya mahitungod sa among semana, pagbasa sa mga bata og istorya sa kasulatan, sundan sa pagbuhat og usa ka butang nga makalingaw isip pamilya, kasagaran naglakip og merienda! Sa katapusan sa gabii, matag usa kanamo mosulti og usa ka nindot nga butang nga among nagustohan sa usag usa; kini mao ang paborito nga bahin sa akong gamay nga batang babaye. Kini naghimo sa among panimalay nga mas malipayon nga dapit. Usa ka nindot kaayo nga bahin sa Mormon nga relihiyon mao ang pagtuo nga kita mag-uban isip pamilya lapas niining kinabuhia—sa kahangturan. Kini nga pagtuo naghatag nako og mas dako nga determinasyon sa pagsunod sa akong relihiyon kada adlaw pinaagi sa pagkamaayong mama, asawa, igsoong babaye, anak nga babaye, ug higala. Daghan ang ipakita


text:
Ngano nga ang Mormon nga mga misyonaryo mo-proselyte?
Ang Manluluwas mitudlo sa Iyang mga tinun-an, “Busa panglakaw kamo, ug pagsangyaw sa tanang kanasuran” (Mateo 28:19). Isip mga sumusunod ni Jesukristo, ang mga miyembro sa Iyang Simbahan madasigon mahitungod sa pagsangyaw sa maayong balita sa Iyang gipahiuli nga ebanghelyo ngadto sa tanan nga andam nga maminaw.
Carlos E. Asay, usa ka lider sa Simbahan, miingon “(Adunay) katingalahan nga panghitabo nga moabut sa mga tawo kon ang kahayag sa ebanghelyo modan-ag sa ilang mga kinabuhi. Hapit diha-diha, ingon og, ang kahayag sa kamatuoran mokadlit og usa ka tinguha sa pagpakigbahin. Kon ang atong mga hunahuna makadawat og bag-ong kahibalo, gusto kita nga ang uban makahibalo; kon ang atong mga espiritu mabayaw sa langitnong impluwensya, gusto kita nga ang uban mobati; ug kon ang atong mga kinabuhi mapuno sa kaayo, gusto kita, ilabi na kadtong atong gimahal, nga makatagamtam sa susama nga mga kasinatian.”
Mahimong makakita ka sa mga misyonaryo nga nagbiseklita o naglakaw nga manuktok sa pultahan, makigbahin sa ilang mensahe. Ilang gibuhat ang tanan sa pagpangita sa mga tawo nga tingali mainteresado sa pagkat-on og dugang mahitungod ni Jesukristo ug sa plano sa Dios alang sa ilang kalipay. Magtinagurha sila, kay “pinaagi sa pagmatuod sa duha o tulo ka saksi mamalig-on ang matag usa ka pulong” (Mateo 18:16). Ang mga misyonaryo moboluntaryo og full- time nga serbisyo sulod sa dise otso ka bulan hangtud duha ka tuig.
-
Tom mitubag …
Ikaw ug ako dili hingpit nga tigpakisayud sa kamatuoran. Naningkamot mi gamit ang impormasyon nga naa nato, sa kanhi namong tinuohan ug mga opinyon, ug mga pagdasig o dili pagdasig nga naglibut kanato. Kay dili man ta hingpit, ikaw ug ako magbahinay sa atong nakat-unan - ilabi na kon ang atong gipakigbahin mao ang dalan sa talagsaong mga panalangin. Daghan ang ipakita


text:
Unsa nga mga panalangin ang inyong madawat gikan sa pagbasa sa Basahon ni Mormon, sa Biblia, ug sa ubang mga kasulatan?
Samtang ikaw magtuon sa mga kasulatan, mas mahiduol ka ngadto sa Dios ug mas makahimo sa pagpuyo sa matarung nga paagi. Ang pagtuon sa kasulatan makahatag nimo og kalipay, paglaum, ug pagsabut sa plano sa Dios ug sa imong dapit niana nga plano.
Si Jesukristo miimbitar nimo sa “pagbusog” diha sa Iyang mga pulong (Ang Basahon ni Mormon, 2 Nephi 32:3). Nagpasabut kini nga labaw pa sa kaswal ang pagbasa sa mga kasulatan. Nagpasabut kini sa pagtuon niini, pagpalandong niini, sa pagtandi sa mga bersikulo, sa kinasingkasing nga pagkat-on sa mga tudling, pagbahandi niini, pagkahimuot niini.
Samtang ikaw magbusog sa mga kasulatan, mainampoong mangayo sa Dios sa pagsabut, ang Espiritu Santo mopahibalo nimo nga kini tinuod (tan-awa sa Basahon ni Mormon, Moroni 10:4,5). Mahiduol ka ngadto sa Dios. Ang imong pagtuo ug gugma alang ni Jesukristo modako. Ingon man ang imong tinguha sa pagbuhat og maayo ug mahimong sama Kaniya.
-
Alexis mitubag …
Ang pagbasa sa basahon ni mormon sama ra sa pagbasa og personal nga sulat nga gipadala sa akong Langitnong Amahan kanako, nindot ang akong pagbati sa pagbasa niini ug ang mga pagtulun-an nakapaduol nako sa Dios ug sa iyang anak si Jesukristo. Nakatabang ni nako nga mahibalo sa kahibulungang plano sa kalipay nga ilang gihimo alang kanako pinaagi sa pagtulun-an sa mga propeta ug mga ginikanan, ug sa mga istorya sa katawhan ug sa tibuok nasud, ang pagtuon sa basahon ni mormon naghatag og kasanag sa akong panabut sa biblia sa daan ug bag-ong tugon! nga gahanahan sab nako. Daghan ang ipakita
-
Alex Boye mitubag …
Sayon kaayo nga maapil sa dagan sa kalibutanong kinabuhi ug usahay pasagdan kanang sa tinuod nagdala og mga panalangin sa kinabuhi. Kining mubo nga artikulo nakatabang kanako og dako kaayo sa akong mga prayoridad: Ang Cell Phone Batok sa Mga Kasulatan “Naghunahuna ako kon unsay mahitabo kon atong tagdon ang atong mga kasulatan sama sa atong pagtagad sa atong mga cell phone? “Unsa kaha kon atong dad-on kini kanunay sulod sa atong mga pitaka o mga bulsa? “Unsa kaha kon kita mobalik sa pagkuha kon atong nakalimtan kini? “Unsa kaha kon atong gamiton kini makadaghan sa usa ka adlaw? “Unsa kaha kon atong gahinan og usa ka oras o sobra pa sa paggamit niini kada adlaw? “Unsa kaha kon atong gamiton kini sa pagdawat og mga mensahe? “Unsa kaha kon atong tagdon kini sama nga kita dili mabuhi kon wala kini? “Unsa kaha kon atong ihatag kini ngadto sa ubang mga bata isip mga regalo? “Unsa kaha kon atong gamiton kini samtang kita nagbiyahe? “Unsa kaha kon atong gamiton kini sa panahon nga may emerhensya? “Kini usa ka butang nga makapahunahuna kanimo … hmm, bay,hain ang akong mga kasulatan?” “Dili sama sa atong mga cell phone: “Usa ka plano mohaum alang sa tanan. Walay kinutuban ang paggamit. Walay daghang bayranan. Kanunay kang adunay signal. Kini imong maggamit sa kabukiran ug sa tunnel. Kini walay bayad ug walay nakatago nga bayranan. Ug dili gayud ka mabalaka mahitungod sa imong mga kasulatan nga maputlan og signal tungod kay nabayran na ni Jesukristo ang bayranan!” [Sa karon gisabwag sa e-mail; orihinal nga giulohan og “Cell Phone vs. Bible.”] Daghan ang ipakita


text:
Kapitulo 10
Usa ka pagpamatuod sa Basahon ni Mormon moabut pinaagi sa gahum sa Espiritu Santo—Ang mga gasa sa Espiritu gitugyan ngadto sa mga matinud-anon—Espirituhanon nga mga gasa kanunay inubanan sa hugot nga pagtuo—Ang mga pulong ni Moroni mamulong gikan sa abug—Duol ngadto kang Kristo, paghingpit diha kaniya, ug pagasantosa ang inyong mga kalag. Mga A.D. 421.
1 Karon ako, si Moroni, mosulat sa ingon nga unsa ang maayo sa akong paminaw; ug ako mosulat ngadto sa akong mga kaigsoonan, ang mga aLamanite; ug ako manghinaut nga sila kinahanglan nga masayud nga kapin sa upat ka gatus ug kawhaan ka mga tuig ang milabay sukad ang timailhan gikahatag sa pag-anhi ni Kristo.
2 Ug ako amosilyo niini nga mga talaan, human ako makapamulong sa pipila ka mga pulong agi og pag-awhag kaninyo.
3 Tan-awa, ako moawhag kaninyo nga kon kamo mobasa niini nga mga butang, kon kini kaalam diha sa Dios nga kamo kinahanglan mobasa kanila, nga kamo unta mahinumdom unsa ka maloloy-on ang Ginoo ngadto sa mga katawhan, gikan sa paglalang ni Adan bisan hangtud sa panahon nga kamo makadawat niini nga mga butang, ug apalandonga kini sa inyong mga bkasingkasing.
4 Ug kon kamo makadawat niini nga mga butang, ako moawhag kaninyo nga kamo amangutana sa Dios, ang Amahan sa Kahangturan, sa ngalan ni Kristo, kon kini nga mga butang bdili ba tinuod; ug kon kamo mangutana sa ckinasingkasing, uban sa dtinuod nga katuyoan, nga may ehugot nga pagtuo kang Kristo, siya fmopakita sa gkamatuoran niini nganha kaninyo, pinaagi sa gahum sa Espiritu Santo.
5 Ug pinaagi sa gahum sa Espiritu Santo kamo mahimo nga amasayud sa bkamatuoran sa tanan nga mga butang.
6 Ug bisan unsa nga butang nga maayo kini makiangayon ug tinuod; busa, walay butang nga maayo nga naglimud kang Kristo, apan nagmatuod nga siya mao.
7 Ug kamo mahimo nga masayud nga siya mao, pinaagi sa gahum sa Espiritu Santo; busa ako mag-awhag kaninyo nga kamo dili molimud sa gahum sa Dios; kay siya nagbuhat pinaagi sa gahum, asumala ngadto sa hugot nga pagtuo sa mga katawhan, sama sa karon ug sa ugma, ug sa kahangturan.
8 Ug usab, ako moawhag kaninyo, akong mga kaigsoonan, nga kamo dili molimud sa mga agasa sa Dios, kay sila daghan; ug sila gikan sa sama nga Dios. Ug adunay bnagkalain-lain nga mga paagi nga kini nga mga gasa gipangalagad; apan ang sama nga Dios mao ang nagbuhat sa tanan; ug kini gihatag pinaagi sa mga pagpadayag sa Espiritu sa Dios ngadto sa tawo, aron makaayo kanila.
9 Kay tan-awa, angadto sa usa gihatagan pinaagi sa Espiritu sa Dios, nga siya mahimo nga bmotudlo sa pulong sa kaalam;
10 Ug ngadto sa lain, nga siya mahimo nga motudlo sa pulong sa kasayuran pinaagi sa sama nga Espiritu.
11 Ug ngadto sa lain, naghingapin nga ahugot nga pagtuo; ug ngadto sa lain, ang mga gasa sa bpagpang-ayo pinaagi sa sama nga Espiritu.
12 Ug usab, ngadto sa lain, nga siya makahimo og mga kahibulongan nga mga amilagro.
13 Ug usab, ngadto sa lain, nga siya makahimo sa pagpanagna mahitungod sa tanan nga mga butang;
14 Ug usab, ngadto sa lain, ang pagkakita sa mga anghel ug tigpangalagad nga mga espiritu;
15 Ug usab, ngadto sa lain, sa tanan nga matang sa mga pinulongan;
16 Ug usab, ngadto sa lain, ang paghubad sa mga pinulongan ug sa nagkalain-lain nga mga matang sa mga apinulongan.
17 Ug kining tanan nga mga gasa moabut pinaagi sa Espiritu ni Kristo; ug sila moabut ngadto sa matag tawo, sumala sa iyang kabubut-on.
18 Ug ako moawhag kaninyo, akong hinigugma nga mga kaigsoonan, nga kamo mahinumdom nga amatag maayo nga gasa nagagikan ni Kristo.
19 Ug ako moawhag kaninyo, akong hinigugma nga mga kaigsoonan, nga kamo mahinumdom nga siya asama sa kagahapon, karon, ug sa kahangturan, ug nga ang tanan niini nga mga gasa diin ako namulong, nga mga espirituhanon, dili gayud pagahunungon, gani hangtud ang kalibutan magpabilin, sumala lamang sa bpagkawalay pagtuo sa mga katawhan.
20 Busa, kinahanglan adunay ahugot nga pagtuo; ug kon kinahanglan adunay hugot nga pagtuo, kinahanglan usab adunay paglaum; ug kon kinahanglan adunay paglaum, kinahanglan usab adunay gugma nga putli.
21 Ug gawas kon kamo adunay agugma nga putli kamo dili mahimo nga maluwas sa gingharian sa Dios; ni kamo maluwas sa gingharian sa Dios kon kamo walay hugot nga pagtuo; ni kamo makahimo kon kamo walay paglaum.
22 Ug kon kamo walay paglaum kamo kinahanglan gayud mawad-an sa paglaum; ug ang kawalay paglaum moabut tungod sa kadautan.
23 Ug si Kristo sa pagkatinuod miingon sa atong mga amahan: aKon kamo adunay hugot nga pagtuo kamo makahimo sa tanan nga mga butang nga maayo ngari kanako.
24 Ug karon ako mamulong ngadto sa tanan nga mga lumulupyo sa yuta—nga kon moabut ang adlaw nga ang gahum ug mga gasa sa Dios pagahunungon taliwala kaninyo, kini atungod sa bpagkawalay pagtuo.
25 Ug alaot ngadto sa mga katawhan kon kini mao ang mahitabo; kay awalay bisan usa nga nagbuhat sa maayo taliwala kaninyo, wala bisan usa. Kay kon adunay usa taliwala kaninyo nga nagbuhat og maayo, siya naghimo pinaagi sa gahum ug mga gasa sa Dios.
26 Ug alaot ngadto kanila kinsa mopahilayo niini nga mga butang ug mamatay, kay sila amamatay diha sa ilang mga bsala, ug sila dili maluwas sa gingharian sa Dios; ug ako namulong niini sumala ngadto sa mga pulong ni Kristo; ug ako dili mamakak.
27 Ug ako moawhag kaninyo sa paghinumdom niini nga mga butang; kay ang panahon sa dali moabut nga kamo masayud nga ako wala mamakak, kay kamo makakita kanako sa hukmanan sa Dios; ug ang Ginoong Dios moingon nganha kaninyo: Wala ba Ako makapadayag sa akong mga apulong nganha kaninyo, diin gisulat niini nga tawo, sama ingon sa usa nga bnagsinggit gikan sa patay, oo, gani ingon sa usa nga nagpahayag gikan sa cabug?
28 Ako nagpahayag niini nga mga butang ngadto sa katumanan sa mga panagna. Ug tan-awa, sila mogula gikan sa ba-ba sa walay katapusan nga Dios; ug ang iyang pulong amotuhop gikan sa kaliwatan ngadto sa kaliwatan.
29 Ug ang Dios mopakita nganha kaninyo, nga kana diin ako misulat tinuod.
30 Ug usab ako moawhag kaninyo nga kamo amoduol ngadto ni Kristo, ug mohupot diha sa matag maayo nga gasa, ug ayaw bpaghikap sa dautan nga gasa, ni sa mahugaw nga butang.
31 Ug apagmata, ug bangon gikan sa abug, O Jerusalem; oo, ug isul-ob ang imong matahum nga mga saput, O anak nga babaye sa bZion; ug clig-una ang imong mga distaka ug padak-i ang imong mga utlanan sa kahangturan, nga kamo edili na mahimo nga pagalibugon, nga ang mga pakigsaad sa Amahan sa Kahangturan diin siya mihimo nganha kaninyo, O balay ni Israel, mahimo nga matuman.
32 Oo, aduol ngadto kang Kristo, ug bpaghingpit diha kaniya, ug ilimud ang inyong mga kaugalingon sa tanan nga dili diosnon; ug kon kamo molimud sa inyong mga kaugalingon sa tanan nga dili diosnon, ug cmohigugma sa Dios uban sa tibuok ninyo nga gahum, hunahuna ug kusog, niana ang iyang grasya igo alang kaninyo, nga pinaagi sa iyang grasya kamo mahimo nga hingpit diha kang Kristo; ug kon pinaagi sa dgrasya sa Dios kamo mahingpit diha ni Kristo, kamo dili makahimo sa paglimud sa gahum sa Dios.
33 Ug usab, kon kamo pinaagi sa grasya sa Dios mahingpit diha ni Kristo, ug dili maglimud sa iyang gahum, niana kamo apagasantoson diha ni Kristo tungod sa grasya sa Dios, pinaagi sa pagpaagas sa bdugo ni Kristo, nga anaa sa pakigsaad sa Amahan ngadto sa ckapasayloan sa inyong mga sala, nga kamo mahimo nga dbalaan, nga walay lama.
34 Ug ako karon manamilit ngadto sa tanan, adto na ako. Ako dili madugay amopahulay diha sa bparaiso sa Dios, hangtud ang akong cespiritu ug lawas pag-usab dmagkahiusa, ug ako dad-on nga magmadaugon pinaagi sa ekawanangan, aron pagsugat kaninyo sa atubangan sa fmalipayon nga hukmanan sa halangdon nga gJehova, ang hMaghuhukom sa Kahangturan sa mga buhi ug sa mga patay. Amen.
Ang Katapusan


text:
Kapitulo 32
Mga anghel mamulong pinaagi sa gahum sa Espiritu Santo—Mga tawo kinahanglan gayud nga mag-ampo ug makaangkon og kahibalo alang sa ilang kaugalingon gikan sa Espiritu Santo. Mga 559–545 B.C.
1 Ug karon, tan-awa, akong hinigugma nga mga kaigsoonan, ako nagdahum nga ingon og nagpalandong kamo diha sa inyong mga kasingkasing mahitungod niana nga inyong pagabuhaton human kamo makasulod sa agianan. Apan, tan-awa, ngano nga kamo nagpalandong niini nga mga butang sa inyong mga kasingkasing?
2 Wala ba kamo mahinumdom nga ako miingon nganha kaninyo nga human kamo amakadawat sa Espiritu Santo kamo makapamulong sa mga bpinulongan sa mga anghel? Ug karon, unsaon ninyo pagpamulong sa pinulongan sa mga anghel gawas kon kini pinaagi sa Espiritu Santo?
3 Ang mga aanghel mamulong pinaagi sa gahum sa Espiritu Santo; busa, sila namulong sa mga pulong ni Kristo. Busa, ako moingon nganha kaninyo, bpagbusog sa mga pulong ni Kristo; kay tan-awa, ang mga pulong ni Kristo magtug-an kaninyo sa tanan nga mga butang nga inyong buhaton.
4 Busa, karon nga human ako makapamulong niini nga mga pulong, kon kamo dili makasabut kanila kini nahimo tungod kay kamo wala amangutana, ni kamo motuktok; busa, kamo wala madala ngadto sa kahayag, apan malaglag diha sa kangitngit.
5 Kay tan-awa, pag-usab ako moingon nganha kaninyo nga kon kamo mosulod pinaagi sa agianan, ug modawat sa Espiritu Santo, kini mopakita nganha kaninyo sa tanan nga mga butang nga kinahanglan inyong buhaton.
6 Tan-awa, kini mao ang doktrina ni Kristo, ug wala nay lain nga doktrina nga ihatag hangtud human siya mopakita sa iyang kaugalingon nganha kaninyo diha sa lawas. Ug kon siya amopakita sa iyang kaugalingon nganha kaninyo diha sa lawas, ang mga butang nga iyang ipamulong nganha kaninyo kinahanglan kamo mobuhat.
7 Ug karon ako, si Nephi, dili na mamulong og daghan; ang Espiritu mipahunong sa akong pagpamulong, ug ako magpabilin nga magbangutan tungod sa apagkawalay pagtuo, ug sa pagkadautan, ug sa pagkawalay alamag, ug sa pagkatikig og liog sa mga tawo; kay sila dili mangita sa kasayuran, ni mosabut sa mahinungdanon nga kasayuran, kon kini ihatag ngadto kanila sa kayano, bisan ingon sa bkayano nga mahimo sa usa ka pulong.
8 Ug karon, akong hinigugma nga mga kaigsoonan, ako nakasabut nga kamo nagpalandong pa gihapon diha sa inyong mga kasingkasing; ug kini nakapasubo kanako nga ako kinahanglan gayud nga mamulong mahitungod niini nga butang. Kay kon kamo mopatalinghug ngadto sa Espiritu nga magtudlo sa usa ka tawo sa apag-ampo kamo masayud nga kamo kinahanglan gayud nga mag-ampo; kay ang bdautan nga espiritu dili motudlo sa usa ka tawo sa pag-ampo, apan motudlo kaniya nga siya dili gayud kinahanglan mag-ampo.
9 Apan tan-awa, ako moingon nganha kaninyo nga kamo kinahanglan gayud nga amag-ampo sa kanunay, ug dili mawad-an sa paglaum; nga kamo dili magbuhat sa bisan unsa nga butang ngadto sa Ginoo gawas nga ang una ninyo nga buhaton mao ang pag-ampo ngadto sa Amahan diha sa bngalan ni Kristo, aron siya mopahinungod sa inyong binuhatan nganha kaninyo, nga ang inyong binuhatan mahimo unta nga ckaayohan sa inyong kalag.


text:
Ang Mormons ba nagsimba ni Joseph Smith?
Si Presidente Gordon B. Hinckley, kanhi presidente sa Ang Simbahan ni Jesukristo sa mga Santos sa Ulahing mga Adlaw mihimo sa mosunod nga pamahayag niadtong 2005 mahitungod ni Joseph Smith:
“Wala kami magsimba ni [Joseph Smith] ang Propeta. Among gisimba ang Dios atong Mahangturong Amahan ug ang nabanhaw nga si Jesukristo. Apan among giila ang Propeta; gipahayag namo siya; gitahud namo siya; nagbalaan kami kaniya isip usa ka instrumento sa mga kamot sa Makagagahum sa pagpahiuli dinhi sa kalibutan sa karaan nga mga kamatuoran sa balaang ebanghelyo, uban sa priesthood diin pinaagi ang awtoridad sa Dios gigamit diha sa mga kalihokan sa Iyang Simbahan ug alang sa mga panalangin sa Iyang mga katawhan” (Gordon B. Hinckley, “Joseph Smith Jr.—Prophet of God, Mighty Servant,” Ensign, Dis 2005, 2–6).
-
Luis Vance T. mitubag …
Dili. Si Joseph Smith usa ka propeta, buot pasabut sama sa nangaging propeta (sama nila ni Moises, Abraham, Isaac), miserbisyo siya sa Dios isip tigpama-ba dinhi sa Yuta. Bisan usa siya ka bantugan nga tawo, ug mapasalamaton mi sa tanan niyang gihimo sa pagpahiuli sa ebanghelyo sa atong panahon karon, ang mga Mormons nagsimba lamang sa Dios nga amahan ug iyang anak nga si Jesukristo. Daghan ang ipakita
-
Allan mitubag …
Dili, apan nahibalo mi nga Propeta siya sa Dios sa Ulahing mga Adlaw. Daghan ang ipakita


text:
Unsa ang tahas sa bana ug asawa sa pamilya?
Ang mga anak talagsaon nga panalangin. “Ang mga kabataan mao ang panulundon sa Ginoo” (Mga Salmo 127:3).
Ang pagpadako og bata dili sayon. Gani, usa sa labing mahagiton ug makakapoy nga mga responsibilidad nato dinhi sa kinabuhi. Apan ang maayong pagkaginikanan importante—sa katilingban ug sa Ginoo.
Ang inahan ug amahan adunay gikinahanglan ug importante nga tahas sa mga kinabuhi sa ilang mga anak. Ang trabaho sa mga ginikanan sa panimalay mas epektibo kon ang ilang unang mga prayoridad mao ang Dios, sa usag usa, ug sa ilang mga anak.
Usa ka panimalay nga luwas, diin ang mga bata sa mental, emosyonal, pisikal ug espiritwal molambo, nagkinahanglan sa hugot nga pagtuo ug sa labing maayo nga mga paningkamot sa mga ginikanan nga magtambayayong (tan-awa sa “Ang Pamilya: Usa ka Pamahayag ngadto sa Kalibutan”).
Sa mao nga panimalay, ang mga anak makat-on sa paghigugma ug pagserbisyo sa usag usa. Makat-on sila sa pagsunod sa mga sugo sa Dios ug magmaayong mga lumulupyo. Ang mao nga mga panimalay mopanalangin sa mga bata ug sa ilang mga komunidad.


text:
Unsa man ang Mormon nga mga babaye? Nagtuo ba ang Mormons sa kaangayan sa mga lalaki ug mga babaye?
Gitudlo ni Apostol Pablo nga, “diha sa Ginoo ang babaye dili gawas sa lalaki ni ang lalaki gawas sa babaye” (1 Mga Taga-Corinto 11:11). Sa panan-aw sa Dios, ug sa relasyon sa kaminyoon, ang mga lalaki ug mga babaye pareho nga importante.
Pinaagi sa balaan nga disenyo, ang mga amahan mao ang magbantay ug magtudlo sa ilang mga pamilya diha sa gugma ug pagkamatarung. Sila ang mosangkap sa mga gikinahanglan sa kinabuhi ug sa pagpanalipod sa ilang mga pamilya. Ang unang mga kapangakohan sa mga inahan mao ang pag-alima sa ilang mga anak. Niining sagrado nga mga responsibilidad, ang mga amahan ug mga inahan kinahanglang magtinabangay sa usag usa ingon nga angay nga magkauban. (Kinuha gikan sa “Ang Pamilya: Usa ka Pamahayag sa Kalibutan” nga gisulat sa nagpulog duha ka modernong mga Apostoles pinaagi sa inspirasyon gikan sa Ginoo.)
Ang mga ginikanan kinahanglang moapil sa pag-atiman ug pagdisiplina sa mga anak. Importante nga magkauyon sa mga tumong sa pamilya ug andam nga motrabaho sa pagkab-ot niini uban sa mga anak. Kon ang mga ginikanan wala magkauyon ug walay pagtinahuray, ang mga anak maglibog ug mawad-an og pagsalig sa ilang mga ginikanan. Ang mga ginikanan kinahanglang magkahiusa ug magkatambayayong sa pag-amuma sa ilang mga anak.


text:
Unsay gituohan sa Mormons mahitungod sa pamilya?
Sa “Ang Pamilya: Usa ka Pamahayag ngadto sa Kalibutan” daghang mga gituohan sa Mormon mahitungod sa pamilya ang gilatid. Usa ka importante nga pagtuo sa Ang Simbahan ni Jesukristo sa mga Santos sa Ulahing mga Adlaw mao nga ang mga relasyon sa pamilya mahimong molungtad—dili lamang niining kinabuhia.
Sama sa ubang labing tam-is nga kalipay sa kinabuhi moabut pinaagi sa mga panag-uban sa pamilya, ang pagkawala sa miyembro sa pamilya mahimong tinubdan sa atong pinakagrabe nga mga kasubo.
Apan ang kamatayon dili mao ang katapusan sa atong mga relasyon uban sa gitamud nga mga minahal. Ang Ginoo mipadayag ngadto ni Propeta Joseph Smith nga “kana nga panag-uban nga ania kanato dinhi maanaa kanato didto [sa kahangturan], lamang kini pagaubanan sa walay katapusan nga himaya” (Doktrina ug mga Pakigsaad 130:2).
Ang mga miyembro sa pamilya kinsa modawat sa Pag-ula ni Jesukristo ug mosunod sa Iyang ehemplo mahimong magkauban sa kahangturan pinaagi sa sagrado nga mga ordinansa nga gipahigayon diha sa balaan nga mga templo sa Dios. Gihatag ni Jesus ngadto ni Pedro ang gahum sa pagbugkos sa mga butang dinhi sa kalibutan ug didto sa langit (Mateo 16:19). Kining mao nga gahum sa pagbugkos gipahiuli ngadto ni Joseph Smith. Ang Mormons nagtuo nga sila mahimong “mabugkos” o masilyo pinaagi sa Iyang gahum nga maoy makahimo nila nga magpuyo sa kahangturan.


text:
Ngano nga ang pamilya importante kaayo sa Mormons?
Ang among mga pamilya mao ang dapit alang sa pagtubo nga among masinati sa kinabuhi.
Sa among mga pamilya kami mohigugma, moserbisyo, motudlo, ug mokat-on gikan sa usag usa. Ambitan namo ang mga kalipay ug mga kasubo. Ang panagbugkos sa pamilya makahatag namo og malisud nga mga hagit, apan kini makahatag usab namo og kalig-on ug sa uban namong labing dako nga kalipay.
Ang pamilya importante sa plano sa Dios alang sa Iyang mga anak. Mao usab kini ang importante nga unit sa katilingban ug ang paagi sa pagdala og mga anak nganhi sa kalibutan diin sila higugmaon, amumahon, ug tudloan sa kamatuoran ug pagkamatarung (tan-awa sa “Ang Pamilya: Usa ka Pamahayag ngadto sa Kalibutan”).
Samtang dili kita makapili sa mga kondisyon sa atong pagkatawo, makapili kita kada adlaw sa paghimo sa atong mga pamilya nga mas lig-on ug mas malipayon. Posible alang sa mga indibidwal sa pagbalik ngadto sa atubangan sa Dios ug alang sa mga pamilya nga magkahiusa sa kahangturan.


text:
Seksyon 58
Pagpadayag nga gihatag pinaagi ni Joseph Smith ang Propeta, sa Zion, sa Lalawigan sa Jackson, Missouri, 1 sa Agosto 1831 (History of the Church, 1:190–195). Sa unang Adlaw nga Igpapahulay human sa pag-abut sa Propeta ug sa iyang mga kauban sa Lalawigan sa Jackson, Missouri, usa ka relihiyoso nga tulumanon gihimo, ug duha ka mga sakop gidawat pinaagi sa bunyag. Niana nga semana, pipila sa mga sakop sa mga Santos sa Colesville nga gikan sa Sanga sa Thompson ug uban pa miabut (tan-awa sa seksyon 54). Ang uban maikagon sa pagkat-on sa kabubut-on sa Ginoo mahitungod kanila diha sa bag-o nga dapit pundukanan.
1–5, Kadto kinsa molahutay sa kalisdanan pagakoronahan uban sa himaya; 6–12, Ang mga Santos gikinahanglan nga mangandam alang sa kaminyoon sa Kordero ug sa panihapon sa Ginoo; 13–18, Mga obispo mga maghuhukom sa Israel, 19–23, Ang mga Santos magsunod sa mga balaod sa yuta; 24–29, Mga tawo kinahanglan mogamit sa ilang kabubut-on sa pagbuhat og maayo; 30–33, Ang Ginoo nagsugo ug nagbakwi; 34–43, Sa paghinulsol, ang mga tawo kinahanglan gayud mokumpisal ug mobiya sa ilang mga sala; 44–58, Ang mga Santos mopalit sa ilang kabilin ug magpundok diha sa Missouri; 59–65, Ang ebanghelyo kinahanglan gayud isangyaw ngadto sa matag linalang.
1 Patalinghug, O kamo nga mga anciano sa akong simbahan, ug paminaw sa akong pulong, ug pagtuon kanako unsa ang akong kabubut-on mahitungod kaninyo, ug usab mahitungod aniini nga yuta ngadto diin Ako mipadala kaninyo.
2 Kay sa pagkatinuod Ako moingon nganha kaninyo, bulahan siya nga anaghupot sa akong mga sugo, bisan dinhi sa kinabuhi o diha sa bkamatayon; ug siya nga cmatinud-anon bisan sa dkalisdanan, ang ganti sa mao dako diha sa gingharian sa langit.
3 Kamo dili makakita uban sa inyong kinaiyanhon nga mga mata, alang karon nga panahon, sa paagi sa inyong aDios mahitungod niadto nga mga butang nga moabut sa umaabut, ug ang bhimaya nga mosunod human sa daghan nga kalisdanan.
4 Kay human sa daghan nga akalisdanan moabut ang mga bpanalangin. Busa ang adlaw moabut nga kamo cpagakoronahan uban sa daghan nga dhimaya; ang takna wala pa, apan duol na.
5 Hinumdumi kini, nga Ako misulti kaninyo kaniadto, nga kamo unta amobutang niini diha sa kasingkasing, ug modawat niana nga mosunod.
6 Tan-awa, sa pagkatinuod Ako moingon nganha kaninyo, kay tungod niini nga hinungdan Ako nagpadala kaninyo—nga kamo unta magmasulundon, ug ang inyong mga kasingkasing amaandam unta sa bpagpamatuod sa mga butang nga moabut;
7 Ug usab nga kamo unta mapasidunggan sa pagpahimutang sa sukaranan, ug sa pagpamatuod sa talaan diha sa yuta diin ang aZion sa Dios mobarug;
8 Ug usab nga ang usa ka bangkete sa pinili nga lamian nga mga pagkaon unta maandam alang sa mga akabus; oo, usa ka bangkete sa pinili nga lamian nga mga pagkaon, sa blawog sa bino nga maayo nga pagkasala, nga ang yuta mahibalo nga ang mga ba-ba sa mga propeta dili mamakak.
9 Oo, usa ka panihapon sa balay sa Ginoo, maayo nga pagkaandam, ngadto diin ang tanan nga mga nasud pagadapiton.
10 Una, ang adunahan ug ang makinaadmanon, ang maalamon ug ang hamili.
11 Ug human niana moabut ang adlaw sa akong gahum; unya ang kabus, ang bakol, ug ang buta, ug ang bungol, moabut ngadto sa akasal sa kordero, ug moambit sa bpanihapon sa Ginoo, nga giandam alang sa mahinungdanon nga adlaw nga moabut.
12 Tan-awa, Ako, ang Ginoo, namulong niini.
13 Ug nga ang apagpamatuod unta moabut gikan sa Zion, oo, gikan sa ba-ba sa dakbayan nga panulundon gikan sa Dios—
14 Oo, alang niini nga katuyoan Ako nagpadala kaninyo dinhi, ug nagpili sa akong sulugoon nga si aEdward Partridge, ug nagtudlo ngadto kaniya sa iyang misyon dinhi niini nga yuta.
15 Apan kon dili siya maghinulsol sa iyang mga sala, nga mao ang pagkawalay pagtuo ug pagkawalay pagbati sa kasingkasing, tuguti siya nga magbantay basin pa kon siya amapukan.
16 Tan-awa ang iyang misyon gihatag ngadto kaniya, ug dili na kini ikahatag pag-usab.
17 Ug kinsa kadto nga gitudlo niini nga misyon gitudlo nga mahimo nga usa ka amaghuhukom sa Israel, sama sa karaan nga mga adlaw, sa pagbahin sa mga yuta nga panulundon sa Dios ngadto sa iyang mga banak;
18 Ug sa paghukom sa iyang mga katawhan pinaagi sa pagpamatuod sa makiangayon, ug pinaagi sa pagtabang sa iyang mga magtatambag, sumala sa mga balaod sa gingharian nga gihatag pinaagi sa mga apropeta sa Dios.
19 Kay sa pagkatinuod Ako moingon nganha kaninyo, ang akong balaod pagatipigan niini nga yuta.
20 Ayaw itugot nga ang usa ka tawo maghunahuna nga siya magmamando; apan himoa nga ang Dios momando niana nga paghukom, sumala sa tambag sa iyang kaugalingon nga kabubut-on, o, sa lain nga mga pulong, kaniya nga nagtambag o naglingkod sa hukmanan.
21 Ayaw itugot nga ang usa ka tawo molapas sa mga abalaod sa yuta, kay siya nga nagsunod sa mga balaod sa Dios dili na kinahanglan nga molapas sa mga balaod sa yuta.
22 Busa, magmasulundon sa mga gahum nga anaa karon, hangtud nga asiya maghari kansang katungod mao ang paghari, ug mopukan sa tanan nga mga kaaway sa ilawom sa iyang mga tiil.
23 Tan-awa, ang mga abalaod nga inyong nadawat gikan sa akong mga kamot mao ang mga balaod sa simbahan, ug diha niini nga kahayag kamo modawat kanila. Tan-awa, ania ang kaalam.
24 Ug karon, samtang Ako namulong mahitungod sa akong sulugoon nga si Edward Partridge, kini nga yuta mao ang yuta nga iyang pinuy-anan, ug niadto kinsa iyang gitudlo nga iyang mga magtatambag; ug usab ang yuta nga pinuy-anan kaniya kinsa Ako mitudlo sa pagbantay sa akong abalay tipiganan;
25 Busa, himoa nga sila modala sa ilang mga banay ngadto niini nga yuta, ingon sa ilang gikauyunan tali sa ilang mga kaugalingon ug kanako.
26 Kay tan-awa, kini dili maayo nga Ako magsugo diha sa tanan nga mga butang; kay siya nga gipugos diha sa tanan nga mga butang, ang mao usa ka atapulan ug dili maalamon nga sulugoon; busa siya dili makadawat og ganti.
27 Sa pagkatinuod Ako moingon, ang mga tawo kinahanglan nga amatinguhaon nga moapil diha sa usa ka maayo nga katuyoan, ug mobuhat og daghan nga mga butang diha sa ilang kaugalingon nga gawasnon nga kabubut-on, ug magpahinabo sa daghan nga pagkamatarung;
28 Kay ang gahum anaa kanila, diin sila mga atinugyanan ngadto sa ilang mga kaugalingon. Ug tungod kay ang mga tawo nagbuhat sa maayo sila dili mawad-an sa ilang ganti.
29 Apan siya nga dili mobuhat sa bisan unsa nga butang hangtud nga siya mandoan, ug modawat sa mando uban sa maduha-duhaon nga kasingkasing, ug mosunod niini uban ang pagkatapulan, ang mao apanghimarauton.
30 Kinsa Ako nga anagbuhat sa tawo, miingon ang Ginoo, nga mohimo kaniya nga walay sala nga wala magsunod sa akong mga sugo?
31 Kinsa Ako, miingon ang Ginoo, nga anagsaad ug wala matuman?
32 Ako nagsugo ug ang mga tawo wala mosunod; Ako amobakwi ug sila dili makadawat sa panalangin.
33 Unya sila moingon sa ilang mga kasingkasing: Kini dili buhat sa Ginoo, kay ang iyang mga saad wala matuman. Apan alaot ngadto sa ingon, kay ang ilang ganti nagtago sa akahiladman, ug dili gikan sa kahitas-an.
34 Ug karon Ako mohatag nganha kaninyo og dugang mga panudlo mahitungod niini nga yuta.
35 Kini kaalam ngari kanako nga ang akong sulugoon nga si Martin Harris kinahanglan mahimo nga panig-ingnan ngadto sa simbahan, sa apaghatag sa iyang mga salapi sa atubangan sa obispo sa simbahan.
36 Ug usab, kini mao ang balaod ngadto sa matag tawo nga moabut ngadto niini nga yuta aron sa pagdawat og usa ka kabilin; ug siya mogamit sa iyang mga salapi sumala sa mga kamandoan sa balaod.
37 Ug kini kaalam usab nga kinahanglan adunay mga yuta nga paliton diha sa Independence, alang sa dapit sa balay tipiganan, ug usab alang sa balay aimprintahanan.
38 Ug uban nga mga kamandoan mahitungod sa akong sulugoon nga si Martin Harris ihatag ngadto kaniya pinaagi sa Espiritu, aron siya makadawat sa iyang kabilin ingon nga makaayo kaniya;
39 Ug himoa nga siya maghinulsol sa iyang mga sala, kay siya nagtinguha sa apagdayeg sa kalibutan.
40 Ug usab himoa nga ang akong sulugoon nga si aWilliam W. Phelps mobarug diha sa buhatan ngadto diin Ako mitudlo kaniya, ug modawat sa iyang kabilin diha sa yuta;
41 Ug usab siya kinahanglan maghinulsol, kay Ako, ang Ginoo wala mahimuot kaniya, kay siya nagtinguha og gahum, ug siya dili mapainubsanon diha sa akong atubangan.
42 Tan-awa, siya kinsa anaghinulsol sa iyang mga sala, ang mao bgipasaylo, ug Ako, ang Ginoo, dili na cmahinumdom kanila.
43 Pinaagi niini kamo masayud kon ang usa ka tawo naghinulsol sa iyang mga sala—tan-awa, siya amokumpisal kanila ug bmobiya kanila.
44 Ug karon, sa pagkatinuod, Ako moingon mahitungod sa nahibilin nga mga anciano sa akong simbahan, ang panahon wala pa moabut, sulod sa daghan nga mga katuigan, alang kanila sa pagdawat sa ilang kabilin dinhi niini nga yuta, gawas kon sila magtinguha niini pinaagi sa pag-ampo diha sa hugot nga pagtuo, gawas kon kini itudlo ngadto kanila sa Ginoo.
45 Kay, tan-awa, sila amopundok sa mga katawhan gikan sa mga kinatumyan sa yuta.
46 Busa, pagpundok sa inyong mga kaugalingon; ug sila kinsa wala matudlo sa pagpabilin niini nga yuta, himoa nga sila mosangyaw sa ebanghelyo diha sa palibut nga mga rehiyon; ug human niana himoa nga sila mobalik ngadto sa ilang mga panimalay.
47 Himoa nga sila mosangyaw diha sa agianan, ug amopamatuod sa kamatuoran diha sa tanan nga mga dapit, ug motawag sa mga adunahan, sa hamili ug sa yano, ug sa kabus aron maghinulsol.
48 Ug himoa nga sila motukod og mga asimbahan, hangtud nga ang mga lumulupyo sa yuta maghinulsol.
49 Ug himoa nga adunay tinugyanan nga itudlo pinaagi sa tingog sa simbahan, ngadto sa simbahan sa Ohio, sa pagdawat og mga salapi sa pagpalit og mga yuta diha sa aZion.
50 Ug Ako mohatag ngadto sa akong sulugoon nga si Sidney Rigdon og usa ka sugo, nga siya amosulat og usa ka paghulagway sa yuta sa Zion, ug usa ka pahayag sa kabubut-on sa Dios, ingon nga kini mahimo nga mahibaloan pinaagi sa Espiritu ngadto kaniya;
51 Ug usa ka epistola ug dokumento, nga ipakita ngadto sa tanan nga mga simbahan sa pagbaton og mga salapi, nga ihatag ngadto sa mga kamot sa obispo, sa iyang kaugalingon o sa tinugyanan, ingon nga makaayo kaniya o ingon sa iyang pagtudlo, sa pagpalit og mga yuta alang sa kabilin ngadto sa mga anak sa Dios.
52 Kay, tan-awa, sa pagkatinuod Ako moingon nganha kaninyo, ang Ginoo buot nga ang mga tinun-an ug ang mga katawhan kinahanglan moabli sa ilang mga kasingkasing, bisan sa pagpalit niining tibuok nga rehiyon sa nasud diha-diha kon ang panahon motugot.
53 Tan-awa, ania ang kaalam. Himoa nga sila mobuhat niini tingali unya og sila dili makadawat og akabilin, gawas kon kini pinaagi sa pagpaagas og dugo.
54 Ug usab, tungod kay adunay yuta nga nakuha, himoa nga adunay mga tigtrabaho sa tanan nga matang nga ipadala ngadto niini nga yuta, aron sa paghago alang sa mga santos sa Dios.
55 Himoa nga ang tanan niini nga mga butang buhaton sa maayo nga paagi; ug himoa nga ang mga kahigayunan sa mga yuta ipahibalo matag karon ug unya pinaagi sa obispo o sa tinugyanan sa simbahan.
56 Ug himoa ang buluhaton sa pagtigum dili madali-dali, ni pinaagi sa kasamok; apan himoa nga kini pagabuhaton ingon sa tambag sa mga anciano sa simbahan diha sa mga komperensya, sumala sa kahibalo nga ilang madawat matag karon ug unya.
57 Ug himoa nga ang akong sulugoon nga si Sidney Rigdon mopahinungod ug mohalad niini nga yuta, ug ang dapit alang sa atemplo, ngadto sa Ginoo.
58 Ug himoa nga usa ka komperensya sa panagtigum ipatawag; ug human niana himoa nga ang akong mga sulugoon nga si Sidney Rigdon ug si Joseph Smith, Jun., mobalik, ug usab si Oliver Cowdery uban kanila, sa pagtapos sa nahibilin nga buluhaton nga Ako mitudlo ngadto kanila diha sa ilang kaugalingon nga yuta, ug ang nahibilin apagamandoan pinaagi sa mga komperensya.
59 Ug ayaw tuguti si bisan kinsa nga tawo sa pagbalik gikan niini nga yuta gawas kon siya amagpamatuod diha sa agianan, niana nga iyang nahibaloan ug gituohan nga labing tinuod.
60 Himoa nga kanang gitugyan diha kang Ziba Peterson bawion gikan kaniya; ug himoa nga siya mobarug ingon nga usa ka sakop diha sa simbahan, ug maghago sa iyang kaugalingon nga mga kamot, uban sa mga kaigsoonan, hangtud siya sa igo amapanton alang sa tanan niya nga mga sala; kay siya wala mokumpisal kanila, ug siya naghunahuna sa pagtago kanila.
61 Himoa nga ang nahibilin sa mga anciano niini nga simbahan, kinsa moanhi niini nga yuta, ang uban kinsa hilabihan ka bulahan gani dili masukod, usab mohimo og usa ka komperensya dinhi niini nga yuta.
62 Ug himoa nga ang akong sulugoon nga si Edward Partridge modumala sa komperensya nga ilang pagahimoon.
63 Ug himoa nga sila usab mobalik, mosangyaw sa ebanghelyo diha sa agianan, nagpamatuod sa mga butang nga gipadayag ngadto kanila.
64 Kay, sa pagkatinuod, ang tingog kinahanglan mogawas gikan niini nga dapit ngadto sa tibuok kalibutan, ug ngadto sa labing hilit nga mga bahin sa yuta—ang ebanghelyo kinahanglan gayud aisangyaw ngadto sa matag linalang, uban sa mga btimailhan nga mosunod kanila nga nagtuo.
65 Ug tan-awa ang Anak sa Tawo amoabut. Amen.


text:
Unsa ang Pag-ula ni Jesukristo? Nganong gikinahanglan man nga si Jesukristo mosakripisyo sa Iyang kinabui?
Imposible nga isulti ang hingpit nga kahulugan sa Pag-ula, nga mao ang labing importante ug labing makabayaw nga hitabo sa kasaysayan sa kalibutan. Pinaagi sa Iyang pag-antus didto sa Tanaman sa Getsemani ug sa krus, ang Manluluwas miula sa atong mga sala. Maayo kini nga balita alang sa tanang mga tawo!
Dili kita hingpit nga makasabut giunsa ni Jesus pag-antus sa atong mga sala. Apan nasayud kita nga didto sa Tanaman sa Getsemani, ang gibug-aton sa atong mga sala nakapahimo Kaniya nga mobati sa ingon nga kasakit nga ang dugo miagas sa matag lungag sa Iyang panit (Doktrina ug mga Pakigsaad 19:16-17).
Wala madugay, samtang nagbitay Siya sa krus, gibati pag-usab ni Jesus ang gibug-aton sa atong mga sala bisan mauyunon Siyang nag-antus sa mapait nga kamatayon pinaagi sa usa sa mga pinakabangis nga pamaagi nga nahibaloan sa tawo. Sa Jesus the Christ, ang pahina 462 namahayag, “Ingon og, agig dugang sa makahahadlok nga pag-antus sa pagkalansang, ang panghingutas sa Getsemani mibalik pag-usab, mas migrabe nga labaw pa sa malahutay sa gahum sa tawo. Nianang pinakapait nga takna ang himatyon nga Kristo nag-inusara, nag-inusara sa labing terible nga reyalidad.”
Ang Manluluwas misulti nato:
“Kay tan-awa, Ako, ang Dios, nag-antus niini nga mga butang alang sa tanan, nga sila unta dili mag-antus … sama kanako; (Doktrina ug mga Pakigsaad 19:16-17)
Gibuhat ni Jesukristo unsay Iyang mahimo sa pag-ula sa atong mga sala. Sa paghimo sa Iyang Pag-ula nga epektibo sa hingpit sa atong indibidwal nga mga kinabuhi, kinahanglang magbaton kita og hugot nga pagtuo kang Kristo, maghinulsol sa atong mga sala, magpabunyag ug makumpirmahan sa tawo nga adunay awtoridad, modawat sa gasa sa Espiritu Santo, mosunod sa mga sugo sa Dios, modawat sa sagrado nga mga ordinansa, ug maningkamot nga mahisama Kaniya. Samtang buhaton nato kining mga butanga pinaagi sa Iyang Pag-ula, makabalik kita sa pagpuyo uban Kaniya ug sa atong Langitnong Amahan sa kahangturan.


text:
Unsay pagtuo sa Mormons mahitungod sa doktrina sa grasya?
Si propeta Joseph Smith mitudlo ‘Busa kamo gihatagan og kaangayan kalabut sa hugot nga pagtuo ug mga binuhatan, pinaagi sa grasya …’ (tan-awa sa HJS Mga Taga-Roma 4:16). Ang Basahon ni Mormon nagtudlo “Kay kami nagkugi sa pagsulat, aron sa pagdasig sa among mga anak, ug usab sa among mga kaigsoonan, sa pagtuo kang Kristo, ug aron makig-uli sa Dios; kay kami nasayud nga pinaagi sa grasya kami maluwas, human sa tanan nga atong mabuhat” (2 Nephi 25:23). Ang Basahon ni Mormon midugang ‘tanan natong mahimo [mao ang] paghinulsol sa atong tanang mga sala’ (Alma 24:11). Ang propeta sa Basahon ni Mormon nga ginganlan og Lehi mitudlo, “Walay tawo nga makapuyo nga buhi sa atubangan sa Dios, gawas pinaagi sa maayo nga buhat, kalooy, ug grasya sa Balaang Mesiyas. ” (2 Nephi 2:8)


text:
Unsay gituohan sa Mormons bahin ni Jesukristo? Nagtuo ba ang Mormons nga si Jesukristo mao ang Anak sa Dios?
Si Jesukristo mao ang literal nga Anak sa Dios. Ang Iyang pagkatawo, kinabuhi, kamatayon, ug pagkabanhaw nagtuman sa daghang mga panagna nga anaa sa mga kasulatan mahitungod sa pag-anhi sa Manluluwas. Siya ang Tiglalang, Siya ang atong Manluluwas, ug Siya ang atong Maghuhukom (tan-awa sa Isaias 9:6, 53:3-7; Mga Salmo 22:16-18).
Ubos sa direksyon sa atong Langitnong Amahan, si Jesukristo milalang sa kalibutan (Juan 1:10; Mga Hebreohanon 1:2).
Sa dihang nagpuyo si Jesus sa kalibutan (mga 2,000 ka tuig na ang nakalabay), nagpuyo Siya og hingpit nga kinabuhi. Mitudlo Siya pinaagi sa pulong ug ehemplo kon sa unsa nga paagi ang mga tawo magpuyo sa gugma sa Dios ug sa uban.
Pinaagi sa Iyang pag-antus sa Tanaman sa Getsemani ug pinaagi sa paghatag sa Iyang kinabuhi diha sa krus— nga mao, ang pinaagi sa pagpahigayon sa Pag-ula —giluwas ta ni Jesukristo gikan sa atong mga sala (1 Pedro 2:21) samtang mosunod kita Kaniya. Tungod sa Pag-ula, mapasaylo ka sa imong mga sala kon sinsero kang maghinulsol (Basahon ni Mormon, Mosiah 26:30).
Pinaagi sa Iyang Pagkabanhaw, giluwas ta ni Jesukristo gikan sa kamatayon. Tungod kay Iyang gibuntog ang kamatayon, kitang tanan hatagan sa gasa sa pagkabanhaw, nga maoy hinungdan nga ang atong mga espiritu mahiusa sa kahangturan uban sa atong mga lawas (Mga Buhat 24:15; 1 Mga Taga-Corinto 15:22). Kon mahuman na ang kinabuhi dinhi sa kalibutan, si Jesukristo mao ang katapusan nga Maghuhukom (Mga Buhat 17:31; Juan 5:21-22; Mga Buhat 10:42).


text:
Ang Mormons nagtuo nga si Jesukristo mao ang ilang Manluluwas. Nganong gikinahanglan man nato ang Manluluwas?
Mapasaylo ka sa imong mga sala pinaagi sa Pag-ula ni Jesukristo pinaagi sa proseso sa paghinulsol. Tungod kay nasayud ang Langitnong Amahan nga kita usahay makahimo og sayop nga mga pagpili, mihatag Siya og paagi alang nato nga mapasaylo sa atong mga sala (Juan 3:16). Mihatag Siya og Manluluwas, si Jesukristo, kinsa nag-antus alang sa atong mga sala didto sa Tanaman sa Getsemani ug sa krus aron nga kon kita maghinulsol sa kinasingkasing, kita mapasaylo (Basahon ni Mormon, Mosiah 4:6).
Kon kinasingkasing kitang mag-ampo, kita:
- Mokumpisal sa atong sala ngadto sa Dios ug ni bisan kinsa nga nasakitan sa atong sala. Kabahin sa seryoso nga sala, ang pagkumpisal kinahanglang himoon ngadto sa tukma nga awtoridad sa priesthood.
- Mangayo og pasaylo gikan sa Dios ug gikan ni bisan kinsa nga atong napasakitan.
- Kon posible, moayo sa kadaot nga atong nahimo.
- Mosalikway sa atong mga sala.
- Maningkamot sa pagsunod sa mga sugo.
Kinasingkasing nga paghinulsol makahatag og kalinaw ug pasaylo. Ang Dios misaad, “Tan-awa, siya kinsa naghinulsol sa iyang mga sala, ang mao gipasaylo, ug Ako, ang Ginoo, dili na mahinumdom kanila” (Doktrina ug mga Pakigsaad 58:42).


text:
Kapitulo 4
Si Hari Benjamin nagpadayon sa iyang pakigpulong—Ang kaluwasan moabut tungod sa Pag-ula—Tuo sa Dios aron maluwas—Pagbaton og usa ka kapasayloan sa inyong mga sala pinaagi sa pagkamatinud-anon—Pakigbahin sa inyong kabtangan ngadto sa mga kabus—Buhata ang tanan nga butang diha sa kaalam ug kahusay. Mga 124 B.C.
1 Ug karon, nahinabo nga si hari Benjamin mihimo og pagtapos sa iyang pakigpulong sa mga pulong diin gisulti ngadto kaniya pinaagi sa usa ka anghel sa Ginoo, nga siya mitan-aw libut sa pundok sa mga katawhan, ug tan-awa sila nangatumba sa yuta, kay ang akahadlok sa Ginoo miabut kanila.
2 Ug sila nagsud-ong diha sa ilang mga kaugalingon nga akalibutanon nga kahimtang, gani bubos kay sa abug sa yuta. Ug silang tanan misinggit og kusog uban sa usa ka tingog, nag-ingon: O kaloy-i, ug dihogi sa cinula nga dugo ni Kristo nga kami mahimo nga makadawat sa kapasayloan sa among mga sala, ug ang among mga kasingkasing mahimo nga putli; kay kami mituo kang Jesukristo, ang anak sa Dios, kinsa dmilalang sa langit ug sa yuta, ug sa tanan nga mga butang; kinsa manaog nganhi taliwala sa mga katawhan.
3 Ug nahinabo nga human sila makapamulong niini nga mga pulong ang Espiritu sa Ginoo midangat diha kanila, ug sila napuno sa hingpit nga kalipay, ingon nga nakadawat og usa ka akapasayloan sa ilang mga sala, ug nagbaton og kalinaw sa ilang btanlag, tungod sa naghingapin nga chugot nga pagtuo diin sila aduna diha kang Jesukristo kinsa moanhi, sumala ngadto sa mga pulong diin si hari Benjamin nakapamulong ngadto kanila.
4 Ug si hari Benjamin mibuka sa iyang ba-ba pag-usab ug misugod sa pagpamulong ngadto kanila, nag-ingon: Akong mga higala ug akong mga kaigsoonan, akong mga kaliwat ug akong mga katawhan, ako motawag pag-usab sa inyong 00006000 pagtagad, nga kamo mahimo nga mamati ug makasabut sa nahibilin sa akong mga pulong diin ako mamulong nganha kaninyo.
5 Kay tan-awa, kon ang kasayuran sa kaayo sa aDios niini nga higayon nakapukaw kaninyo ngadto sa usa ka salabutan sa inyong pagkawalay kapuslanan, ug sa inyong pagkawalay bili ug sa inyong pagkapukan nga kahimtang—
6 Ako moingon nganha kaninyo, kon kamo nakakab-ut sa usa ka akasayuran sa kaayo sa Dios, ug sa iyang dili hitupngan nga gahum, ug sa iyang kaalam, ug sa iyang pailub, ug sa iyang pagkamainantuson ngadto sa mga katawhan; ug usab, ang bpag-ula diin giandam gikan sa ckatukuran sa kalibutan, nga sa ingon ang kaluwasan unta modangat ngadto kaniya nga kinahanglan magbutang sa iyang dpagsalig diha sa Ginoo, ug kinahanglan magmakugihon sa paghupot sa iyang mga sugo, ug magpadayon diha sa hugot nga pagtuo bisan ngadto sa katapusan sa iyang kinabuhi, ako nagpasabut sa kinabuhi sa mortal nga lawas—
7 Ako moingon, nga kini mao ang tawo kinsa nakadawat sa kaluwasan, pinaagi sa pag-ula diin giandam gikan sa katukuran sa kalibutan alang sa tanan nga katawhan, nga diha na sukad sa apagkapukan ni Adan, o kinsa mga, o kinsa mahimo, bisan ngadto sa katapusan sa kalibutan.
8 Ug kini mao ang paagi diin ang kaluwasan moabut. Ug awalay lain nga kaluwasan gawas niini nga gikapamulong na; ni adunay lain nga mga gikauyonan diin ang tawo mahimo nga maluwas gawas sa mga gikauyonan diin ako misulti kaninyo.
9 Tuo sa Dios; tuo nga siya mao, ug nga siya ang milalang sa tanan nga mga butang, lakip sa langit ug sa yuta; tuo nga siya aduna sa tanan nga akaalam, ug tanan nga gahum, sa langit ug sa yuta; tuo nga ang tawo dili bmakasabut sa tanan nga mga butang diin ang Ginoo mahimo nga makasabut.
10 Ug usab, tuo nga kamo kinahanglan gayud amaghinulsol sa inyong mga sala ug mobiya kanila, ug magpaubos sa inyong mga kaugalingon sa atubangan sa Dios; ug mangutana sa kinasingkasing nga siya bmopasaylo kaninyo; ug karon, kon kamo cmotuo sa tanan niini nga mga butang tan-awa nga kamo dmobuhat kanila.
11 Ug usab ako moingon nganha kaninyo ingon nga ako nakaingon kaniadto, ingon nga kamo nakakab-ut sa kasayuran sa himaya sa Dios, o kon kamo nasayud sa iyang kaayo ug anakatagamtam sa iyang gugma, ug nakadawat sa bkapasayloan sa inyong mga sala, diin nakahimo og ingon nga hilabihan ka dako nga hingpit nga kalipay diha sa inyong mga kalag, gani ako manghinaut nga kamo kinahanglan mahinumdom, ug sa kanunay magpabilin sa inyong panumduman, ang pagkahalangdon sa Dios, ug ang inyong kaugalingon nga cpagkawalay hinungdan, ug ang iyang dpagkamaayo ug ang pagkamainantuson nganha kaninyo, dili takus nga mga binuhat, ug magpaubos sa inyong mga kaugalingon bisan ngadto sa kinahiladman sa epagkamapainubsanon, fmagtawag sa ngalan sa Ginoo matag adlaw, ug magbarug nga makanunayon diha sa hugot nga pagtuo niana diin moabut, diin gikapamulong na pinaagi sa ba-ba sa anghel.
12 Ug tan-awa, ako moingon nganha kaninyo nga kon kamo mobuhat niini kamo sa kanunay magmalipayon, ug mapuno uban sa agugma sa Dios, ug sa kanunay bmagbaton sa kapasayloan sa inyong mga sala; ug kamo motubo diha sa kasayuran sa himaya kaniya nga naglalang kaninyo, o diha sa kasayuran niana diin mao ang makiangayon ug tinuod.
13 Ug kamo dili makabaton og hunahuna sa pagpasakit sa usag usa, apan sa pagpuyo nga amalinawon, ug sa paghatag ngadto sa matag tawo sumala niana diin mao ang iyang gikinahanglan.
14 Ug kamo dili motugot sa inyong mga aanak nga sila magutman, o hubo; ni kamo motugot nga sila molapas sa mga balaod sa Dios, ug bmanag-away ug managbingkil sa usag usa, ug moalagad sa yawa, kinsa mao ang ginoo sa sala, o kinsa mao ang dautan nga espiritu diin gikapamulong pinaagi sa atong mga amahan, siya ingon nga usa ka kaaway sa tanan nga pagkamatarung.
15 Apan kamo amotudlo kanila sa bpaglakaw diha sa mga pamaagi sa kamatuoran ug kaligdong; kamo motudlo kanila sa cpaghigugma sa usag usa, ug sa pag-alagad sa usag usa.
16 Ug usab, kamo sa inyong kaugalingon amotabang niadto nga nagkinahanglan sa inyong panabang; kamo mangalagad sa inyong kabtangan ngadto kaniya nga nagkinahanglan; ug kamo dili motugot nga ang bmakililimos sa iyang pagpakilooy kaninyo makawang, ug mosalikway kaniya aron mamatay.
17 Tingali kamo amoingon: Ang tawo nagdala diha sa iyang kaugalingon sa iyang pagkauyamot; busa ako mopugong sa akong kamot, ug dili mohatag ngadto kaniya sa akong pagkaon, ni mohatag ngadto kaniya sa akong kabtangan nga siya mahimo nga dili mag-antus, kay ang iyang mga silot mga makiangayon—
18 Apan ako moingon nganha kaninyo, O tawo, si kinsa kadto nga mobuhat niini ang mao adunay dako nga hinungdan sa paghinulsol; ug gawas kon siya maghinulsol niana diin siya mibuhat siya malaglag sa kahangturan, ug walay bahin sa gingharian sa Dios.
19 Kay tan-awa, dili ba kitang tanan mga makililimos? Kitang tanan wala ba magsalig diha sa sama nga Binuhat, ang Dios, sa tanan nga kabtangan diin kita aduna, alang sa pagkaon ug panaput, ug alang sa bulawan, ug alang sa pilak, ug alang sa tanan nga mga katigayunan nga kita aduna sa matag matang?
20 Ug tan-awa, bisan niini nga panahon, kamo nagpanawag sa iyang ngalan, ug nagpangayo alang sa usa ka kapasayloan sa inyong mga sala. Ug siya mitugot ba nga kamo mangayo sa kawang? Wala; siya mibu-bu sa iyang Espiritu nganha kaninyo, ug mao ang nakahimo nga ang inyong mga kasingkasing kinahanglan nga mapuno uban sa ahingpit nga kalipay, ug mao ang nakahimo nga ang inyong mga ba-ba kinahanglan mahunong nga kamo dili na makapamulong, busa hilabihan ka dako ang inyong hingpit nga kalipay.
21 Ug karon, kon ang Dios, kinsa naglalang kaninyo, diin kamo nagsalig alang sa inyong mga kinabuhi ug alang sa tanan nga kamo aduna ug anaa, mohatag nganha kaninyo sa bisan unsa nga kamo mangayo nga matarung, diha sa hugot nga pagtuo, nagtuo nga kamo makadawat, O unya, unsa pa kaha nga kamo kinahanglan amakigbahin sa kabtangan diin kamo aduna ngadto sa usag usa.
22 Ug kon kamo amohukom sa tawo kinsa nagpakilooy kaninyo alang sa inyong kabtangan nga siya dili mamatay, ug nanghimaraut kaniya, unsa ka makiangayon ang inyong pagpanghimaraut sa bpagpugong sa inyong kabtangan, nga dili inyo apan sa Dios, ngadto kinsa usab ang inyong kinabuhi gipanag-iya; ug gani kamo wala magpakilooy, ni maghinulsol sa butang nga inyong nabuhat.
23 Ako moingon nganha kaninyo, alaot ngadto niana nga tawo, kay ang iyang kabtangan mahanaw uban kaniya; ug karon, ako moingon niini ngadto niadto kinsa mga aadunahan kalabut sa mga butang niini nga kalibutan.
24 Ug usab, ako moingon ngadto sa mga kabus, kamo kinsa wala ug gani adunay igo, nga kamo magpabilin sa matag adlaw; ako nagpasabut nga tanan kamo kinsa milimud sa makililimos, tungod kay kamo wala; ako buot nga kamo moingon sa inyong mga kasingkasing nga: Ako wala mohatag tungod kay ako wala, apan kon ako aduna ako amohatag.
25 Ug karon, kon kamo moingon niini sa inyong mga kasingkasing kamo magpabilin nga walay kasaypanan, kon dili kamo apanghimarauton; ug makiangayon ang pagpanghimaraut kaninyo kay kamo naibug niana diin kamo wala makadawat.
26 Ug karon, alang sa katuyoan niini nga mga butang diin ako nakapamulong nganha kaninyo—nga mao, alang sa katuyoan sa pagbaton sa usa ka kapasayloan sa inyong mga sala sa matag adlaw, nga kamo mahimo nga amaglakaw nga walay kasaypanan sa atubangan sa Dios—Ako manghinaut nga kamo kinahanglan bmohatag sa inyong kabtangan ngadto sa mga ckabus, matag tawo sumala sa unsa ang anaa kaniya, ingon sa dpagpakaon sa gigutom, pagsinina sa hubo, pagduaw sa mga masakiton ug pag-alagad sa ilang kahupayan, sa espirituhanon ug lawasnon, sumala sa ilang mga panginahanglan.
27 Ug tan-awa ang tanan niini nga mga butang mahimo diha sa kaalam ug kahusay; kay kini dili panginahanglan nga ang usa ka tawo kinahanglan modagan nga alabaw pa kay sa iyang kusog. Ug usab, kini angay nga siya kinahanglan magkugi, nga sa ingon niana siya unta makadaug sa ganti; busa, ang tanan nga mga butang kinahanglan gayud nga mabuhat diha sa kahusay.
28 Ug ako manghinaut nga kamo kinahanglan mahinumdom, nga bisan kinsa taliwala kaninyo ang manghulam sa inyong silingan kinahanglan mouli gayud sa butang nga iyang gihulaman, sumala niana nga siya miuyon, kay kon dili kamo makabuhat og sala; ug tingali nga kamo makahimo sa inyong silingan sa pagbuhat usab og sala.
29 Ug sa katapusan, ako dili makasulti kaninyo sa tanan nga mga butang diin kamo mahimo nga makabuhat og sala; kay adunay daghan nga mga paagi ug mga hinungdan, gani hilabihan kadaghan nga ako dili na makaihap kanila.
30 Apan kini igo na nga ako makasulti kaninyo, nga kon kamo dili amagbantay sa inyong mga kaugalingon, ug sa inyong mga bhunahuna, ug sa inyong mga cpulong, ug sa inyong mga buhat, ug magbantay sa mga sugo sa Dios, ug magpadayon diha sa hugot nga pagtuo sa unsay inyong nadungog mahitungod sa pag-anhi sa atong Ginoo, gani ngadto sa katapusan sa inyong mga kinabuhi, kamo gayud malaglag. Ug karon, O tawo, hinumdumi, ug ayaw pagkalaglag.